4. การประกอบธุรกิจของแต่ละสายผลิตภัณฑ์

ธุรกิจธนาคารพาณิชย์

ลักษณะผลิตภัณฑ์และบริการ

ธนาคารประกอบกิจการธนาคารพาณิชย์ตามพระราชบัญญัติธุรกิจสถาบันการเงิน และประกาศ ธปท.
ที่เกี่ยวข้อง รวมทั้งประกอบกิจการเป็นผู้แนะนำซื้อขายหน่วยลงทุน แนะนำเปิดบัญชีซื้อขายหลักทรัพย์
นายหน้าประกันภัย ประกันชีวิต ที่ปรึกษาทางการเงิน
บริการเป็นตัวแทนผู้ถือหุ้นกู้และดูแลรักษาหลักทรัพย์

ณ วันที่ 31 ธันวาคม 2555 ธนาคารมีสาขารวม 629 สาขา (ไม่รวมสำนักต้นสน
ซึ่งเป็นสำนักงานใหญ่) สำนักงานแลกเปลี่ยนเงินตราต่างประเทศของธนาคาร มีจำนวน 55 แห่ง
แบ่งเป็น สำนักงานภายในที่ทำการสาขา หรือ Booth in Branch จำนวน 29 แห่ง
และสำนักงานภายนอกที่ทำการสาขา หรือ Stand Alone จำนวน 26 แห่ง
เครื่องถอนเงินสดอัตโนมัติ (Automatic Teller Machine: ATM) จำนวน 2,061 เครื่อง
เครื่องฝากและถอนเงินสดอัตโนมัติ (Recycling Machine) จำนวน 3 เครื่อง
เครื่องฝากเงินสดอัตโนมัติ (Cash Deposit Machine: CDM) จำนวน 45 เครื่อง
และเครื่องบันทึกรายการสมุดคู่ฝากอัตโนมัติ (Passbook Update Machine: PUM) จำนวน 122
เครื่อง

กลุ่มผลิตภัณฑ์และบริการ

ธนาคารได้ดำเนินการปรับปรุงและพัฒนาผลิตภัณฑ์ให้สามารถตอบสนองต่อความต้องการที่หลากหลายของลูกค้าได้ดียิ่งขึ้น
โดยมีผลิตภัณฑ์ 4 กลุ่มหลัก ดังนี้

+------------+---------------------------+----------------------------+
| ผลิตภ       | ลักษณะผลิตภัณฑ์และบริการ       | กลยุทธ์การแข่งขัน              |
| ัณฑ์และบริการ |                           |                            |
+============+===========================+============================+
| กลุ่มที่ 1     | ให                        | ด้วยภาวะการ                 |
|            | ้บริการด้านเงินฝากกับกลุ่มลูกค้าทั้ง | แข่งขันที่รุนแรงในการระดมเงินฝาก |
| บริกา       | ประเภทบุคคลธรรมดาและนิติบุคคล | โดยเฉพาะจากธนา             |
| รด้านเงินฝาก | แบ่งบริการด้านเงินฝากออกเป็น 4 | คารรัฐและธนาคารพาณิชย์ขนาดใหญ่ |
|            | ประเภท คือ เงินฝากออมทรัพย์   | ธนาคารยังคงเน้นการขยายฐานล   |
|            | (Saving Deposit)          | ูกค้าขนาดเล็กและขนาดกลางเพิ่มขึ้น |
|            | เงินฝากประจำ (Fixed        | ผ่านผลิตภัณฑ์ธนาคารต่าง ๆ       |
|            | Deposit) เงินฝากกระแสรายวัน | ที่เชื่อมโยงกัน ปี 2555          |
|            | (Current Deposit)         | ธนาคารมีการนำผ              |
|            | และเงินฝากเงินตราต่างประเทศ  | ลิตภัณฑ์ใหม่ออกสู่ตลาดอย่างต่อเนื่อง |
|            | (Foreign Currency         | ด้วยผลตอบแทนที่เหมาะสมกับลูกค้า  |
|            | Deposit)                  | สอดค                       |
|            |                           | ล้องกับทิศทางอัตราดอกเบี้ยในระบบ |
|            |                           | อันได้แก่                     |
|            |                           | เงินฝากออมทรัพย์เงินเดือนยิ้มได้   |
|            |                           | (Smile Payroll)            |
|            |                           | สำห                        |
|            |                           | รับลูกค้าบุคคลรายย่อยและรายกลาง |
|            |                           | เพื่อใ                       |
|            |                           | ช้เป็นบัญชีที่รับเงินเดือนผ่านธนาคาร |
|            |                           | เงินฝากประจำระยะสั้น 7 วัน 14  |
|            |                           | วัน                         |
|            |                           | 1 เดือน และ 2 เดือน          |
|            |                           | เพื่อเพิ่มทางเลือกในการอ        |
|            |                           | อมเงินให้ลูกค้าบุคคลและลูกค้าธุรกิจ |
|            |                           | นอกจากนี้                    |
|            |                           | ธนาคารยังอ                  |
|            |                           | อกผลิตภัณฑ์เงินฝากประจำพิเศษต่าง |
|            |                           | ๆ ตามความต้องการของตลาด     |
|            |                           | ทั้งระยะสั้น 4, 5              |
|            |                           | เดือนไปจนถึงระยะยาว 11 เดือน  |
|            |                           | และ 15 เดือน                |
|            |                           | รวมถึงเงินฝากประจำที่ให้ผ       |
|            |                           | ลตอบแทนสูงขึ้นตามระยะเวลาที่ฝาก |
|            |                           | Fixed Super Grow Up        |
|            |                           | โดยมีคุณลักษณะพิเศษของผล       |
|            |                           | ิตภัณฑ์ที่สามารถถอนเงินฝากก่อนครบ |
|            |                           | กำหนดได้โดยยังได้รับผลตอบแทนที่ดี |
|            |                           | ต่างจากเงินฝากประจำทั่วไป      |
|            |                           | เพ                         |
|            |                           | ื่อเพิ่มความคล่องตัวในการบริหารเง |
|            |                           | ินออมของลูกค้าให้ได้ประโยชน์สูงสุด |
|            |                           | ทั้งนี้                        |
|            |                           | ทุกผลิตภัณฑ์ไ                  |
|            |                           | ด้รับการตอบรับเป็นอย่างดีจากลูกค้า |
+------------+---------------------------+----------------------------+
| กลุ่มที่ 2     | 1. สินเชื่อธุรกิจ              | ในปี 2555                   |
|            | เป็นสินเชื่อเพื่อ               | ธนาคาร                     |
| บริการด้าน   | ใช้เป็นเงินทุนในการประกอบธุรกิจ | ได้มีการแบ่งลูกค้าธุรกิจออกเป็นกลุ่ม |
| เงินให้สินเชื่อ | หรือใช้เ                    | เพ                         |
|            | สริมสภาพคล่องหมุนเวียนในกิจการ | ื่อให้สามารถเข้าใจถึงความต้องการ |
|            | ซึ่งลูกค้าสามารถเลือกใช้บ       | และนำเสนอผลิตภัณฑ์ของธนาคาร   |
|            | ริการได้หลากหลายประเภทสินเชื่อ | ให้ตรง                      |
|            |                           | ตามความต้องการของลูกค้าได้อย่าง |
|            |   1.1 กลุ่มลูกค้าธุรกิจขนาดใหญ่  | มีประสิทธิภาพมากยิ่งขึ้น          |
|            |   (Corporate Banking)     |                            |
|            |   ธนาค                    | สำหรับกลุ่มลูกค้าธุรกิจขนา        |
|            | ารได้พัฒนาผลิตภัณฑ์และบริการต่าง | ดใหญ่นั้นธนาคารมุ่งเน้นการพัฒนาคว |
|            |   ๆ                       | ามสัมพันธ์อันดีกับลูกค้าอย่างต่อเนื่อง |
|            |   ตอบสนองต่อควา            | และนำเสนอผลิตภัณฑ์ทางการเงินที่ค |
|            | มต้องการของลูกค้าธุรกิจขนาดใหญ่ | รบวงจรตามความต้องการของลูกค้า |
|            |   ไม่ว่า                    | แต่ละราย นอกจากนี้            |
|            | จะเป็นเงินให้สินเชื่อในรูปแบบต่าง |                            |
|            |   ๆ เช่น                   | ธนาคารยังมุ่งขย               |
|            |   เงินให้กู้ที่มีความ            | ายธุรกิจไปที่กลุ่มลูกค้าขนาดเล็กด้วย |
|            | ยืดหยุ่นตามความต้องการของลูกค้า | เนื่องจากเป็นกลุ่มลูกค้าที่ต้องการก  |
|            |   (Flexible Loan)         | ารสนับสนุนทางการเงินจากธนาคาร |
|            |   เงินให้สินเชื่อโครงการ       | โดยธนาคารได้ออกผลิตภัณฑ์       |
|            |   (Project Finance)       | “สินเชื่อ SME-S               |
|            |   เงินใ                    | ซึ่งเป็นผลิตภัณฑ์สำหรับกลุ่ม        |
|            | ห้สินเชื่อเพื่อการนำเข้าและส่งออก | ลูกค้าธุรกิจขนาดกลางและขนาดย่อม |
|            |   (Trade Finance)         | (SME)                      |
|            |   รวม                     | ที่มีความต้องการสินเชื่อสูงสุด 10   |
|            | ไปถึงการเป็นที่ปรึกษาด้านการเงิน | ล้านบาท” เน้นการอนุมัติที่รวดเร็ว  |
|            |   เพื่อช่วยให้ลูกค้า            | สามารถรับรองระ              |
|            | มีต้นทุนทางการเงินอย่างเหมาะสม | ยะเวลาการดำเนินการอนุมัติสินเชื่อ |
|            |   (Financial Advisory     | (Turnaround Time)          |
|            |   Service)                | ให้กับลูกค้าได้                 |
|            |   ทั้งทา                    |                            |
|            | งด้านตลาดตราสารหนี้และตลาดทุน |                            |
|            |   (Debt and Capital       |                            |
|            |   Market) เช่น             |                            |
|            |   การออกแล                |                            |
|            | ะเสนอขายหุ้นกู้หรือหลักทรัพย์อื่นใด |                            |
|            |   โดยจดทะเบียน             |                            |
|            | ในตลาดหลักทรัพย์แห่งประเทศไทย |                            |
|            |   เป็นต้น นอกจากนี้           |                            |
|            |   ยังเสนอผลิตภ              |                            |
|            | ัณฑ์ที่ช่วยบริหารความเสี่ยงแก่ลูกค้า |                            |
|            |   โดยเฉพา                 |                            |
|            | ะด้านอัตราแลกเปลี่ยนไม่ว่าจะเป็น |                            |
|            |   Forward Contract,       |                            |
|            |   Foreign Currency Swap   |                            |
|            |   เป็นต้น                   |                            |
|            |   และธ                    |                            |
|            | นาคารยังช่วยอำนวยความสะดวกแ |                            |
|            | ก่ลูกค้าในการบริหารจัดการเงินสด |                            |
|            |   (Cash Management)       |                            |
|            |   โดยเสนอผลิตภัณฑ์ที่ช่วยตอบส   |                            |
|            | นองความต้องการอย่างหลากหลาย |                            |
|            |                           |                            |
|            |   1.2                     |                            |
|            |   กลุ่มล                    |                            |
|            | ูกค้าธุรกิจขนาดกลางและขนาดย่อม |                            |
|            |   (SME) เช่น สินเชื่อ SME-S   |                            |
|            |   ผลิตภัณฑ์สำหรับกลุ่มล         |                            |
|            | ูกค้าธุรกิจขนาดกลางและขนาดย่อม |                            |
|            |   (SME)                   |                            |
|            |   ที่มีความต้องการสินเชื่อสูงสุด   |                            |
|            |   10 ล้านบาท สินเชื่อเติมเต็ม   |                            |
|            |   (Top Up Facilities)     |                            |
|            |   ซึ่งเป                    |                            |
|            | ็นวงเงินพิเศษเพิ่มเติมสำหรับลูกค้า |                            |
|            |   วงเงินเบิกเกินบัญชี (O/D)    |                            |
|            |   เพื่อใช้หมุนเวียนในกิจการ     |                            |
|            |   หนังสือค้ำประกัน (LG)       |                            |
|            |   สำหรับลูกค้าธุรกิจ           |                            |
|            |   หรือลูกค้าบุคคลที่มีความต้องการ |                            |
|            |   ใช้วงเง                  |                            |
|            | ินค้ำประกันสินเชื่อในการค้ำประกัน |                            |
|            |   การดำเนินงานให้กับหน่วยงาน  |                            |
|            |   บริษัททั้งจากภาครัฐ          |                            |
|            |   และภาคเอกชน เป็นต้น       |                            |
+------------+---------------------------+----------------------------+
|            | 2.                        | มุ่งเน้นการ                   |
|            | สินเชื่อเพื่อผู้ป                | ให้บริการด้านสินเชื่อกับกลุ่มผู้ประกอ |
|            | ระกอบการวิสาหกิจขนาดกลางและ | บการที่เป็นพันธมิตรอันดีในธุรกิจสินเ |
|            | ขนาดย่อมเกี่ยวกับรถยนต์        | ชื่อเช่าซื้อรถยนต์กับธนาคารเสมอมา |
|            | เป็นบริการสินเ               | และใช้ฐานข้อมูล               |
|            | ชื่อเพื่อผู้ประกอบการเกี่ยวกับรถยน | ที่ธนาคารมีอยู่ในการพัฒนาเครื่องมือ |
|            | ต์ที่มีความต้องการวงเงินกู้ระยะสั้น | สำหรับพิจ                    |
|            | เพ                        | ารณาและกลั่นกรองการอนุมัติสินเชื่อ |
|            | ื่อใช้เป็นเงินทุนหมุนเวียนและเสริม | ควบคู่ไปกับการควบคุม           |
|            | สภาพคล่องในกิจการ           | ความเสี่ยงให้อยู่ในเกณฑ์ที่เหมาะสม |
|            | และวงเงินก                 | (Credit Scoring) นอกจากนั้น  |
|            | ู้ระยะยาวเพื่อใช้ในการขยายธุรกิจ | ธนาคารยังมุ่งเน้นการพัฒนาผลิตภัณฑ์ |
|            | หรือลดต้นทุนทางการเงิน        | และ                        |
|            | รวม                       | ขบวนการเพื่อให้สอดคล้องกับรูปแบบ |
|            | ถึงเสนอบริการทางการเงินด้านอื่น | และช่องทางของกลุ่มลูกค้าแต่ละกลุ่ม |
|            | ๆ เช่น                     | ไม่ว่าจะเป็นกลุ่ม               |
|            | สินเชื่อเช่าซื้อเพื่อใช้ในธุรกิจ     | ลูกค้าผ่านช่องทางบริษัทผู้ผลิตรถยนต์ |
|            | (Fleet)                   | กลุ่มลูกค้ารถยนต์ใหม่            |
|            | และการให้สัญญาเช่าทางการเงิน  | และผู้ประกอบการรถยนต์ใช้แล้วผ่า  |
|            | (Financial Lease) เป็นต้น   | นช่องทางธุรกิจสินเชื่อเช่าซื้อรถยนต์ |
|            |                           | หรือกลุ่มลูกค                  |
|            |                           | ้าผู้ประกอบการรถยนต์ใช้แล้วผ่านช่อ |
|            |                           | งทางบริษัทผู้ให้บริการประมูลรถยนต์ |
|            |                           | เป็นต้น                      |
|            |                           | ใน                         |
|            |                           | ส่วนของธุรกิจสินเชื่อเช่าซื้อประเภท |
|            |                           | Fleet                      |
|            |                           | และธุรกิจการให้เช่าทางการเงิน   |
|            |                           | (Financial Lease)          |
|            |                           | ธนาคารมุ่งเน้นการให           |
|            |                           | ้บริการผ่านกลุ่มลูกค้าเก่าที่มีศักยภาพ |
|            |                           | และมีความมั่นคงทางการเงินสูง    |
|            |                           | ตลอดจนพัฒนาระบบสารสนเทศ     |
|            |                           | เพื่อเพิ่มประสิทธิภาพของช่องทางกา |
|            |                           | รขายให้ครอบคลุมพื้นที่ได้ทั่วประเทศ |
+------------+---------------------------+----------------------------+
|            | 3. สินเชื่อเพื่อการค้าต่างประเทศ | การบริการที่ถูกต้องแม่นยำ        |
|            | เป็นการให้บริการค            | สะดวกรวดเร็ว อัตราดอกเบี้ย     |
|            | รบวงจรในด้านการค้าต่างประเทศ | และค่าธรรมเนียม              |
|            | เช่น                       | ถือเป็นตัวแปรส                |
|            | การเปิดเล                  | ำคัญในการส่งเสริมให้ลูกค้ามาใช้บร |
|            | ตเตอร์ออฟเครดิตเพื่อนำเข้าสินค้า | ิการด้านธุรกรรมการค้าต่างประเทศ |
|            | (Import L/C issuance)     | โดยธนาคารคำนึงถึงการตอบ      |
|            | และการให้ส                 | สนองความต้องการและการส่งเสริม |
|            | ินเชื่อเพื่อการนำเข้าแบบทรัสต์รีซีท | การทำธุรกรรมของลูกค้าในภาพรวม |
|            | (Trust Receipt)           | ธนาคารมีเป้าห                |
|            | การเป็นตัวแทน               | มายการขยายฐานลูกค้าทั้งที่เป็นธุรก |
|            | ในการชำระเงินค่าสินค้า        | ิจขนาดใหญ่ขนาดกลางและขนาดย่อม |
|            | ตามเอกสารเรียกเก็บ D/P, D/A | ธนาคารได้ส                  |
|            | ให้แก่ผู้ขายในต่างประเทศ       | นับสนุนวงเงินสินเชื่อเพื่อการนำเข้า |
|            | การให้สินเช                 | สินเชื่อเพื่อการส่งออก           |
|            | ื่อเพื่อการส่งออกแบบแพคกิ้งเครดิต | เพื่อเป็นเงินทุนห               |
|            | (Packing Credit)          | มุนเวียนเสริมสภาพคล่องให้แก่ลูกค้า |
|            | การรับซื้อและซื้อลดเอกสารส่งออก | รวมทั้ง                      |
|            | (Export Bill Purchased /  | ให้คำแนะนำเกี่ยวกับเอกสา       |
|            | Discounted)               | รการค้าต่างประเทศจากผู้เชี่ยวชาญ |
|            | การบริกา                   | อีกทั้งธนาคาร                 |
|            | รเรียกเก็บเงินตามเอกสารส่งออก | ได้พัฒนาผลิตภัณฑ์และบริการด้านการ |
|            | (Export Bill for          | ค้าต่างประเทศให้มีความหลากหลาย |
|            | Collection)               | และตรงต                    |
|            | การออกหนังสือค้ำประกัน        | ามความต้องการของลูกค้ามากยิ่งขึ้น |
|            | ในประเทศและต่างประเทศ      | โ                          |
|            | (Letter of Guarantee,     | ดยใช้ประโยชน์จากเครือข่ายพันธมิต |
|            | Stand-by L/C)             | รทางธุรกิจที่มีครอบคลุมอยู่ในทุกทวีป |
|            | การบริการเงินโอนไปต่างประเทศ | เพื่อบริการลูกค้าได้อย่างรวดเร็ว   |
|            | และการ                    | เพื่อให้ลูกค้ามีความพึงพอใ        |
|            | บริการรับเงินโอนจากต่างประเทศ | จในผลิตภัณฑ์และบริการจากธนาคาร |
+------------+---------------------------+----------------------------+
|            | 4. สินเชื่อเช่าซื้อรถยนต์        | ธนาคารมุ่งเน้นกา              |
|            | โดยผลิตภัณฑ์ที่ให้บริการในปัจจุบัน  | รให้บริการครอบคลุมพื้นที่ทั่วประเทศ |
|            | คือ สินเชื่อเช่าซื้อรถยนต์ใหม่     | ทั้งผ่านตัวแ                   |
|            | สินเชื่อเช่าซื้อรถยนต์มือสอง      | ทนจำหน่ายรถยนต์และสาขาธนาคาร |
|            | และสินเชื่อ Sale and Lease   | โดยมีนโยบาย                 |
|            | Back ในชื่อผลิตภัณฑ์           | การก                       |
|            | “สินเชื่อธนชาตรถแลกเงิน”      | ำหนดราคาซึ่งคำนึงถึงปัจจัยภายนอก |
|            | ซึ่งเป็นสินเชื่อที่ตอบสนองความต้อ  | เช่น การแข่งขันในตลาด         |
|            | งการของผู้บริโภคที่ต้องการเงินสด | และปัจจัยภายใน เช่น           |
|            | โดยมีจุดขายจากย             | ต้นทุนทางการเงิน              |
|            | อดเงินอนุมัติที่สูงกว่าสินเชื่อเงินสด | และความเสี่ยงจากการให้สินเชื่อ   |
|            | ส่วนบุคคลและอัตราดอกเบี้ยต่ำกว่า | ธนาคารยังมุ่งเน้นก             |
|            | รวมทั้งระยะเวลาการผ         | ารทำกิจกรรมส่งเสริมการขายร่วมก |
|            | ่อนชำระนานกว่าสินเชื่อบุคคลทั่วไป | ับตัวแทนจำหน่ายรถยนต์ในแต่ละพื้นที่ |
|            | ทำให้ผู้บริโภคสามารถเลือก      | เพื่อเสนอเงื่อนไขเช่าซื้อที่ต       |
|            | ระยะเวลาและค่างวดที่สอดคล้องก | รงต่อความต้องการของตัวแทนจำหน |
|            | ันกับความสามารถในการผ่อนชำระ | ่ายรถยนต์และผู้บริโภคในพื้นที่มากขึ้น |
|            |                           | นอกจากการสร้างความสัมพ       |
|            |                           | ันธ์ที่ดีในระดับตัวแทนจำหน่ายรถยนต์ |
|            |                           | ธนาคารมีนโยบายส่งเสริมความส   |
|            |                           | ัมพันธ์และการทำกิจกรรมส่งเสริมกา |
|            |                           | รขายในระดับบริษัทผู้ผลิตรถยนต์ด้วย |
|            |                           | เพื่อเป็นการเพิ่มส่วนแบ่ง         |
|            |                           | ทางการตลาดด้านเช่าซื้อรถยนต์และ |
|            |                           | ส่งเสริมภาพลักษณ์ความเป็นผู้นำด้าน |
|            |                           | เช่าซื้อรถยนต์                 |
|            |                           | ในด้านช่องทางจำหน่าย          |
|            |                           | ธนาคารได้ให้บริการสินเชื่อรถแล   |
|            |                           | กเงินผ่านช่องทางสาขาของธนาคาร |
|            |                           | เพื่อให้ความสะดวกแก่ลูกค้ามากขึ้น  |
+------------+---------------------------+----------------------------+
|            | 5. สินเชื่อบุคคลที่มีหลักประกัน    | ธนาคารมุ่ง                   |
|            | ได้แก่ บริการสินเชื่อเพื่อ        | เน้นความสะดวกรวดเร็วในการให้บ |
|            | ที่อยู่อาศัย                   | ริการและนำเสนอบริการที่ครบวงจร |
|            | ภายใต้ชื่อผลิตภัณฑ์ธนชาต Home   | ครอบคลุมทุกความต้องการของลูกค้า |
|            | Loan บริการสินเชื่ออเนกประสงค์ | รวมถึงมีการส่งเสริมการตลาด     |
|            | ภายใต้ชื่อ                   | ตามสถานการณ์และภาวะการแข่งขัน |
|            | ผลิตภัณฑ์สินเชื่อธนชาตบ้านแลกเงิน | โดยมีสายงาน Retail Banking  |
|            | (Cash Your Home)          | เป็นหน่วย                    |
|            | และสินเชื่อโฮมพลัส (Home      | งานที่รับผิดชอบในการพัฒนาผลิตภัณฑ์ |
|            | Plus)                     | เงื่อนไข ตลอดจนอัตราดอกเบี้ย    |
|            |                           | โดยลูกค้ากลุ่มเป้าหมาย ได้แก่     |
|            |                           | ลูกค้าที่ต้องการซื้อบ้าน           |
|            |                           | และลูกค้าที่ต้องการสินเชื่อเพ      |
|            |                           | ื่ออุปโภคบริโภคส่วนบุคคลโดยใช้บ้าน |
|            |                           | เป็นหลักประกัน ทั้งนี้            |
|            |                           | ธนาคารจัดให                 |
|            |                           | ้มีช่องทางการให้บริการสินเชื่อบุคคล |
|            |                           | โดยเจ้าหน้าที่ทีมขายลูกค้าผู้บริโภค  |
|            |                           | ดูแลการจำหน่ายผลิตภัณ          |
|            |                           | ฑ์ตามเป้าหมายที่กำหนดในแผนธุรกิจ |
|            |                           | และเค                      |
|            |                           | รือข่ายสาขาเป็นช่องทางการประชา |
|            |                           | สัมพันธ์สินเชื่อบุคคลหรือผลิตภัณฑ์ใหม่ |
|            |                           | ๆ แก่ลูกค้า                   |
+------------+---------------------------+----------------------------+
|            | 6. สินเชื่อบุคคลที่ไม่มีหลักประกัน  | ผลิตภัณฑ์ใน                   |
|            | การให้บริการด้า              | กลุ่มสินเชื่อรายย่อยที่ไม่มีหลักประกัน |
|            | นสินเชื่อบุคคลโดยไม่มีหลักประกันป | (Unsecured Lending         |
|            | ระเภทสินเชื่ออเนกประสงค์ที่ไม่ระ | Product)                   |
|            | บุวัตถุประสงค์และระบุวัตถุประสงค์ | ให้ความสำคัญถึงความเข้าใจ      |
|            | เพื่อเข้าถึงและตอบสนอ         | ในความต้องการของลูกค้าเป้าหมาย |
|            | งความต้องการของลูกค้าให้หลากห | เป็นพื้นฐานในการกำหนด         |
|            | ลายและครอบคลุมทุกความต้องการ | กลยุทธ์ทางการแข่งขัน           |
|            | ตามเงื่อนไขสินเชื่อที่กำหนด      | ทั้งในด้านการพัฒนาผลิตภัณฑ์       |
|            | ภายใต้ชื่อผลิตภัณฑ์ ดังนี้         | การนำเสนอแคมเปญทางการตลาด  |
|            |                           | ช่องทางการบริการ             |
|            |   - สินเชื่อส่วนบุคคล T-Loan   | และ                        |
|            |   ให้บริการสินเชื่ออเนกประสงค์  | วิธีการให้บริการที่เหมาะสมกับลูกค้า |
|            |   สำหรับกลุ่มลูกค้าทั่วไป        | โดยมีผลิตภัณฑ์                 |
|            |   โดยลูกค้า                 | ที่หลากหลายให้ลูกค้าเลือ         |
|            |                           | กได้ตามความเหมาะสมตามช่วงอายุ |
|            | ทำการผ่อนชำระรายเดือนโดยเท่า | (Life Stage)               |
|            |   ๆ                       | และวิธีการดำเนินชีวิต (Life     |
|            |                           | Style) เน้นการสื่อสาร         |
|            |  กันทุกเดือนตามกำหนดระยะเวลา | ที่เข้าใจได้ง่าย                |
|            |                           | สาม                        |
|            |   - สินเชื่อสารพัดนึก          | ารถใช้ได้ตามเงื่อนไขจริงไม่ยุ่งยาก |
|            |                           | และตอบสนองควา              |
|            | เป็นสินเชื่ออเนกประสงค์วงเงินกู้เ | มต้องการของลูกค้าได้อย่างครบถ้วน |
|            | พิ่มเติมให้แก่ลูกค้าเช่าซื้อรถยนต์ขอ | ทั้งนี้                        |
|            | งธนาคารที่มีประวัติการผ่อนชำระดี | เพื่อการเข้าถึงลูก              |
|            |                           | ค้าในฐานะผลิตภัณฑ์ในชีวิตประจำวัน |
|            |   -                       | (Everyday Needs)           |
|            |   สินเช                    |                            |
|            | ื่อสำหรับพนักงานในโครงการพิเศษ | กลยุทธ                      |
|            |   เป็นสินเชื่อให              | ์การแข่งขันหลักสำหรับแต่ละผลิตภัณฑ์ |
|            | ้บริการเฉพาะกลุ่มลูกค้าของบริษัทที่ |                            |
|            |   เข้าร่วมโครงการกับธนาคาร   | 1. สินเชื่อส่วนบุคคล            |
|            |                           | จัดให้มีผลิตภัณฑ์ที่หลากหลาย       |
|            |   - สินเชื่อเพื่อการศึกษา       | ที่สามารถตอบสนองความต้องการข  |
|            |   (Scholar Loan) เป็นสินเชื่อ | องลูกค้าในแต่ละกลุ่มได้อย่างชัดเจน |
|            |   ที่ระบุวัตถ                 | โดยขึ้นอยู่กับวัตถุประสงค์ของลูกค้า  |
|            | ุประสงค์ชัดเจนเพื่อสำหรับชำระค่า |                            |
|            |   เล่าเรียนหรือค่าใช้จ่ายในกา   | 2. บัตรสินเชื่อหมุนเวียน         |
|            | รศึกษาตามหลักสูตรระดับปริญญาโท | เป                         |
|            |   และปริญญาเอก             | ็นวงเงินสำรองในการใช้จ่ายตามวัต |
|            |                           | ถุประสงค์ที่อาจจะเกิดขึ้นในทุกเวลา |
|            |   - สินเชื่อบำเหน็จค้ำประกัน    | ซึ่งลูกค้าสามารถ               |
|            |   เป                      | เบิกเงินสิน                   |
|            | ็นสินเชื่ออเนกประสงค์โครงการพิเ | เชื่อได้ตามความต้องการจากเครื่อง |
|            | ศษสำหรับกลุ่มลูกค้าข้าราชการผู้รับ | ATM ทั่วโลก                  |
|            | บำนาญรายเดือนผ่านกรมบัญชีกลาง |                            |
|            |                           | 3. บัตรเครดิต                |
|            |   - บัตรสินเชื่อบุคคล (FLASH   | เน้นการใช้ในชีวิตประจำวันที่ลูกค้า  |
|            |   Card)                   | ผู้ถือบัตรสามารถใช้ได้จริงไม่ยุ่งยาก |
|            |   เป็นสินเชื่อหมุนเวียนส่วนบุคค   | และได้รับผลประโยชน์จ          |
|            | ลบริการในรูปแบบบัตรสินเชื่อบุคคล | ากการใช้บัตรตรงตามความต้องการ |
|            |   ภายใต้ชื่อผลิตภัณฑ์ “FLASH    |                            |
|            |   Card”                   |                            |
|            |   โดยเป็นผลิตภัณฑ์ที่เ          |                            |
|            | น้นความสะดวกและรวดเร็วในการ |                            |
|            |   เบิกถอนเงินสดจากตู้ ATM     |                            |
|            |   ได้ทั่วโลก                 |                            |
|            |   โดยลูกค้าสามารถที่จะ        |                            |
|            | เลือกจ่ายขั้นต่ำได้ในแต่ละรอบบัญชี |                            |
|            |                           |                            |
|            |   - บัตรเครดิต              |                            |
|            |   เป็นวงเงิน                |                            |
|            | สินเชื่อที่ใช้ซื้อสินค้า/บริการแทนเง |                            |
|            | ินสดหรือสามารถเบิกถอนเงินสดได้ |                            |
|            |   ทางธนาคารมีบัตรเครดิตร่วมกับ |                            |
|            |   VISA และ Master Card    |                            |
|            |   เพื่อให้บร                 |                            |
|            | ิการบัตรเครดิตหลากหลายประเภท |                            |
|            |   โดยแบ่งตามคุณสมบ          |                            |
|            | ัติของลูกค้าและความต้องการของล |                            |
|            | ูกค้าที่ต้องการใช้บริการบัตรเครดิต |                            |
|            |   ภายใต้ชื่อผลิตภัณฑ์ ดังนี้       |                            |
|            |                           |                            |
|            |   - บัตรเครดิตธนชาต Drive   |                            |
|            |   สำหรับกล                 |                            |
|            | ุ่มลูกค้าทั่วไปที่ต้องการมีบัตรเครดิต |                            |
|            |   โดยมีสิท                  |                            |
|            | ธิประโยชน์หลักในการรับส่วนลดใน |                            |
|            | รูปแบบเป็นการจ่ายคืนเงินบางส่วน |                            |
|            |   (Cash Back)             |                            |
|            |   สำหรับการเติมน้ำมัน         |                            |
|            |                           |                            |
|            |   - บัตรเครดิตธนชาต         |                            |
|            |   Platinum                |                            |
|            |   สำหรับลูกค้าที่ต้องการอภิสิทธิ์   |                            |
|            |   และสิทธิประโยชน์           |                            |
|            |   ในรูปแบบของความหรูหรา     |                            |
|            |   สะดวกสบาย               |                            |
|            |   ในฐานะผู้ถือบัตร            |                            |
+------------+---------------------------+----------------------------+
| กลุ่มที่ 3     | เป็นบริการรองรับกา           | สามารถนำเสน                |
|            | รทำธุรกรรมทางการเงินของลูกค้า | อได้ทั้งบริษัทขนาดเล็กและขนาดใหญ่ |
| บริการด้าน   | ผ่านช่องทางต่าง ๆ ของธนาคาร  | โดยเน้นกลย                  |
| อิเล็กทรอนิกส์ | ให้มีความรวดเร็วและ          | ุทธ์ในการขายผ่านช่องทางสาขาแบบ |
|            | มีประสิทธิภาพมากยิ่งขึ้น         | Cross Selling และ          |
|            | ประกอบด้วย บริการโอนเงิน     | Up-selling                 |
|            | (Fund Transfer)           | สำหรับกลุ่มลูกค้าบุคคลที่ต้องการคว  |
|            | บริการโอนเงินรายย่อยอัตโนมัติ   | ามสะดวกรวดเร็วในการทำธุรกรรม |
|            | (ATS) บริการ               | และต้องการความปลอดภัยในการ   |
|            | โอนเงินรายใหญ่ระหว่างธนาคาร  | โอนเงิน                     |
|            | (BAHTNET)                 | เพิ่มรายการส่งเสร             |
|            | บริกา                      | ิมการขายให้ดึงดูดใจลูกค้ามากยิ่งขึ้น |
|            | รโอนเงินรายย่อยระหว่างธนาคาร | เน้นการเข้าถึง ความง่าย        |
|            | (Bulk Payment System)     | แ                          |
|            | บริการ                     | ละสะดวกรวดเร็วของการให้บริการ |
|            | รับชำระเงินค่าสินค้าหรือบริการ   | และสามารถรับ                |
|            | (Bill Payment) บริการ      | เงินได้ภายในวันเดียวกับวันที่สั่งโอน |
|            | บัตรเดบิต นอกจากนี้           | โดยมีสาขาตั้งอยู่ในศูนย์การค้าห    |
|            | ยังได้พัฒนาระบบการให้บ        | รือบริเวณใกล้เคียงอาคารสำนักงาน |
|            | ริการผ่านเครือข่ายอินเทอร์เน็ตเพ | เพื่อพร้อมให้บริการ             |
|            | ื่อตอบสนองความต้องการของลูกค้า | ธนาคารได้เปิดให้บริการดังนี้      |
|            | ได้แก่                      |                            |
|            |                           | 1.                         |
|            | - บริการ Thanachart i-Net  | บริการอินเทอร์เน็ตแบงก์กิ้งสำ     |
|            |                           | หรับลูกค้าบุคคลธรรมดาและนิติบุคคล |
|            | - บริการ Thanachart SMS    | เพื่ออำนวยความสะดวกแก่ลูกค้า    |
|            | Alert                     | เช่น ถามยอดคงเหลือในบัญชี      |
|            |                           | โอนเงินภายในและระหว่างธนาคาร |
|            | - ผลิตภัณฑ์บัตรเดบิตแคชแบ็ก     | ต                          |
|            |                           | ลอดจนชำระค่าสินค้าและบริการต่าง |
|            |                           | ๆ เพิ่มอีกหนึ่งช่องทาง           |
|            |                           |                            |
|            |                           | 2.                         |
|            |                           | บริการแจ้งข้อมูลการเงินผ่านระบบ  |
|            |                           | SMS แจ้งผลการ               |
|            |                           | ทำรายการไปยังหมายเลขโทรศัพ   |
|            |                           | ท์เคลื่อนที่ที่ลงทะเบียนไว้กับธนาคาร |
|            |                           | ไม่ว่าจะเป็นการฝาก ถอน โอน    |
|            |                           | ตลอด 24 ชั่วโมง              |
|            |                           |                            |
|            |                           | 3.                         |
|            |                           | มอบบริการที่เป็นเ              |
|            |                           | อกลักษณ์พิเศษของบัตรเดบิตแคชแบ็ก |
|            |                           | ทั้งความคุ้มค่าจากการ           |
|            |                           | บริการรับเงินคืนเข้าบัญชีทุกยอดการ |
|            |                           | ใช้จ่ายผ่านบัตร                |
|            |                           | และความปลอดภ               |
|            |                           | ัยสูงสุดแก่ผู้ถือบัตรด้วยเทคโนโลยีชิพ |
|            |                           | EMV                        |
|            |                           | ที่ช่วยป้องกันการโจรก           |
|            |                           | รรมข้อมูลบัตรได้อย่างมีประสิทธิภาพ |
+------------+---------------------------+----------------------------+
| กลุ่มที่ 4     | 1.                        | ธนาคารได                   |
|            | บริการ                     | ้มีการขยายเครือข่ายสาขาและสำนัก |
| บ          | ธุรกิจปริวรรตเงินตราต่างประเทศ | งานแลกเปลี่ยนเงินตราต่างประเทศ |
| ริการด้านอื่นๆ | ให้บริการ                   | ครอบคลุมการให้บริการแก่ธุร      |
|            | ซื้อขายธนบัตรต่างประเทศ       | กิจและนักท่องเที่ยวไปยังทั่วประเทศ |
|            | Travellers’ cheques       | รวมถึงการปรับอ               |
|            | รวมถึงก                    | ัตราแลกเปลี่ยนเงินตราต่างประเทศ |
|            | ารซื้อขายเงินตราต่างประเทศทันที | โดยอิงกับการเคลื่อนไหวของเงินตร |
|            | และการซ                   | าต่างประเทศในตลาดโลกเป็นสำคัญ |
|            | ื้อขายเงินตราต่างประเทศล่วงหน้า | ทำให้ลูกค้าของธนาคารได        |
|            | เพื่อธุรกรรมขอ               | ้ราคาที่ทันต่อเหตุการณ์และเป็นธรรม |
|            | งลูกค้าทางด้านการค้าต่างประเทศ |                            |
|            | และเพื่อการโอน              |                            |
|            | เงินตราต่างประเทศ เข้า/ออก   |                            |
|            | สำหรับการรับและชำระ         |                            |
|            | ค่า                        |                            |
|            | สินค้าและบริการเพื่อบุคคลธรรมดา |                            |
|            | รวมถึงการ                  |                            |
|            | เปิดบัญช                    |                            |
|            | ีเงินฝากที่เป็นเงินตราต่างประเทศ |                            |
|            | (FCD) เป็นต้น               |                            |
+------------+---------------------------+----------------------------+
|            | 2.                        | นอกจากการขออนุญาตต่อสำนักงาน  |
|            | ธุรกิจ                      | ก.ล.ต.                     |
|            | บริการงานสนับสนุนธุรกิจหลักทรัพย์ | ในการแต่งตั้งผู้ดูแ              |
|            | ได้แก่                      | ลรักษาหลักทรัพย์ช่วงในต่างประเทศ |
|            | การ                       | (Foreign Sub Custodian)    |
|            | ให้บริการเป็นผู้เก็บรักษาหลักทรัพย์ | เพื่อรองรับการให้บร            |
|            | (Custodian)               | ิการแก่กองทุนไทยที่ต้องการไปลงทุน |
|            | เป็นผู้ดูแลผลประโยชน์ของกองทุน  | ในต่างประเทศแล้ว ในปี 2554    |
|            | (Trustee, Fund            | ธนาคารได้ยื่นขอรับใบอนุญาต      |
|            | Supervisor) เป็นผู้แทนผู้ถือหุ้นกู้ | การเป็นนายทะเบียนหลักทรัพย์     |
|            | (Bondholder               | (Registrar)                |
|            | Representative)           | เพื่อรองรับการให้บริการแก่ลูกค    |
|            |                           | ้าที่โอนมาจากธนาคารนครหลวงไทย |
|            |                           | และเพื่อเติมเต็มธุร             |
|            |                           | กิจให้สามารถให้บริการครอบคลุมทุก |
|            |                           | ๆ ความต้องการของลูกค้า        |
|            |                           | โดยยังคงอาศัยเครือข่าย         |
|            |                           | ธุรกิจของธนาคารในการขยายธุรกิจ |
|            |                           | พร้อมกับการให้ผลิตภัณฑ์เสริม      |
|            |                           | เพื่อเพิ่มความคล่องตัวในการบริหาร |
|            |                           | การเงินและการลงทุนแก่กองทุนต่าง |
|            |                           | ๆ ที่มาใช้บริการ               |
+------------+---------------------------+----------------------------+

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

ในปี 2555 ที่ผ่านมา การเติบโตของเศรษฐกิจโลกยังคงอยู่ในภาวะอ่อนแออย่างต่อเนื่องจากปี
2554 ไม่ว่าจะเป็นปัญหาหนี้สาธารณะหรือที่เรียกว่าหน้าผาทางการคลัง (Fiscal Cliff)
ของประเทศสหรัฐอเมริกา ปัญหาหนี้สาธารณะของประเทศกลุ่มยุโรป ปัญหาเงินฝืด (Deflation)
ของประเทศญี่ปุ่น เป็นต้น แม้เศรษฐกิจโลกจะเริ่มส่งสัญญาณการฟื้นตัวอย่างค่อยเป็นค่อยไป
ในช่วงไตรมาส 3 ถึงไตรมาส 4 ปี 2554 จากการประกาศมาตรการแก้ไขปัญหาของประเทศต่าง
ๆ แต่การแก้ไขปัญหาเชิงโครงสร้างที่เรื้อรังมานาน ต้องใช้เวลาพอสมควรในการแก้ปัญหา
ด้วยเหตุผลดังกล่าว ทำให้การเจริญเติบโตของเศรษฐกิจโลก เบนเข็มมายังภูมิภาคเอเชีย
โดยคาดการณ์ว่าจะมีการเจริญเติบโตทางเศรษฐกิจที่โดดเด่นและเป็นแหล่งที่นักลงทุนต้องการมาลงทุน
โดยเฉพาะอย่างยิ่ง การรวมตัวทางเศรษฐกิจในภูมิภาค หรือ ประชาคมเศรษฐกิจอาเซียน (Asean
Economic Community: AEC) ซึ่งมีประเทศไทยเข้าร่วมเป็นหนึ่งในประเทศสมาชิก
สำหรับการเจริญเติบโตของเศรษฐกิจไทยในปีที่ผ่านมา
ถึงแม้ว่าประเทศไทยจะประสบกับภาวะหดตัวจากอุทกภัยในไตรมาส 4 ปี 2554
แต่ด้วยแรงขับเคลื่อนหลักจากอุปสงค์ในประเทศที่ขยายตัวในเกณฑ์ดี
การบริโภคภาคเอกชนขยายตัวต่อเนื่องโดยมีแรงสนับสนุนจากมาตรการกระตุ้นเศรษฐกิจของภาครัฐ
และการส่งออกที่มีการฟื้นตัว
ตลอดจนภาคธุรกิจมีการลงทุนเพื่อชดเชยและฟื้นฟูความเสียหายจากอุทกภัยในปี 2554 ส่งผลให้ในปี
2555 เศรษฐกิจไทยสามารถขยายตัว
ได้ถึงร้อยละ 6.4

เนื่องด้วยสภาวะเศรษฐกิจโลกที่อยู่บนความผันผวนและไม่แน่นอน
ส่งผลให้ธนาคารธนชาตได้มีแผนงานในการติดตามและทบทวนสถานการณ์แวดล้อมของอุตสาหกรรมประเภทต่าง
ๆ (Industry Landscape) อย่างใกล้ชิด ไม่ว่าจะเป็นปัจจัยเสี่ยงทางด้านการเมือง
ผลกระทบของการดำเนินนโยบายเชิงผ่อนคลายเพื่อกระตุ้นเศรษฐกิจของประเทศมหาอำนาจทางเศรษฐกิจ
ทั้งการลดอัตราดอกเบี้ยนโยบาย การใช้มาตรการผ่อนคลายเชิงปริมาณ (Quantitative
Easing: QE) การเข้าซื้อพันธบัตรรัฐบาลอย่างไม่จำกัดจำนวน (Outright Monetary
Transaction: OMT) ของธนาคารกลางยุโรป (ECB) ซึ่งปัจจัยเสี่ยงดังกล่าว
จะส่งผลโดยตรงต่อปริมาณเงินในตลาด สภาพคล่องอุตสาหกรรมธนาคารพาณิชย์
ความผันผวนของค่าเงินบาทเมื่อเทียบกับดอลลาร์สหรัฐ
และการปรับอัตราดอกเบี้ยนโยบายของธนาคารแห่งประเทศไทย (ธปท.)

การติดตามความคืบหน้าของโอกาสในการประกอบธุรกิจ อาทิ
มาตรการรองรับกระแสประชาคมเศรษฐกิจอาเซียน (AEC) ซึ่งทั้งภาครัฐและ ธปท.
ได้ร่วมกันส่งเสริมและผ่อนคลายกฎระเบียบเพื่อให้มีการลงทุนในต่างประเทศมากขึ้น
ภายใต้แผนพัฒนาระบบสถาบันการเงินระยะที่ 2 ซึ่งมีระยะเวลาในการดำเนินนโยบายระหว่างปี
2553 - 2557 ได้ให้การสนับสนุนการลดต้นทุนของระบบการส่งเสริมโครงสร้างพื้นฐานทางการเงิน
เพื่อเสริมสร้างความแข็งแกร่งให้แก่สถาบันการเงิน ในขณะเดียวกัน ธปท. ในฐานะผู้กำกับดูแล
ได้จัดทำแผนแม่บทเงินทุนเคลื่อนย้ายระหว่างประเทศ
เพื่อสนับสนุนให้ผู้ประกอบการและผู้ออมในประเทศสามารถเพิ่มประสิทธิภาพในการทำธุรกิจและกระจายความเสี่ยงในการลงทุนได้มากขึ้น
รวมทั้งสร้างสภาพแวดล้อมที่เอื้อให้เกิดความสมดุลของเงินทุนเคลื่อนย้าย
และกระตุ้นการพัฒนาตลาดการเงิน
ซึ่งปัจจุบันได้ดำเนินการให้มีผลบังคับใช้ในเรื่องการผ่อนคลายการลงทุนในหลักทรัพย์ต่างประเทศ
ได้แก่ การผ่อนคลายให้บริษัทจดทะเบียนสามารถลงทุนในหลักทรัพย์ต่างประเทศได้โดยตรง
ให้คนไทยสามารถลงทุนในตราสารสกุลเงินตราต่างประเทศที่ออกและเสนอขายในประเทศได้
และให้ผู้ลงทุนสถาบันที่บริหารการลงทุนของรายย่อยสามารถบริหารความเสี่ยงจากอัตราแลกเปลี่ยนได้เสรี
การผ่อนคลายให้รายย่อยลงทุนในหลักทรัพย์ต่างประเทศได้โดยไม่ต้องขออนุญาตจาก ธปท.
และการผ่อนคลายรองรับการลงทุนตามโครงการ ASEAN Linkage นอกจากนี้ ธปท.
ยังมีแผนกลยุทธ์ระบบการชำระเงินปี 2555 - 2559 (Payment System Roadmap)
โดยกำหนดให้มีโครงการสำคัญ 6 โครงการ ได้แก่ 1)
โครงการส่งเสริมและพัฒนาการทำธุรกรรมชำระเงินทางอิเล็กทรอนิกส์ 2)
โครงการส่งเสริมการเข้าถึงบริการทางการชำระเงิน 3)
โครงการเตรียมความพร้อมในการรวมตัวเป็นประชาคมเศรษฐกิจอาเซียน 4)
โครงการลดความเสี่ยงในระบบการชำระเงิน 5)
โครงการเพิ่มความปลอดภัยในการใช้บริการเครื่องเอทีเอ็ม และ 6)
โครงการคุ้มครองและให้ความรู้แก่ผู้ใช้บริการ ทั้งนี้
เพื่อเพิ่มประสิทธิภาพและลดความเสี่ยงในระบบการชำระเงิน
รวมถึงเป็นการคุ้มครองและให้ความรู้แก่ผู้ใช้บริการอีกด้วย

ภาวะอุตสาหกรรมและแนวโน้มการแข่งขัน

ณ สิ้นปี 2555 จำนวนธนาคารพาณิชย์ทั้งระบบมีทั้งสิ้น 31 แห่ง
โดยแบ่งแยกเป็นธนาคารพาณิชย์จดทะเบียนในประเทศไทยทั้งสิ้น 16 แห่ง
และสาขาธนาคารต่างประเทศอีกจำนวน 15 แห่ง
ผลการดำเนินงานในภาพรวมของธนาคารพาณิชย์ไทยอยู่ในเกณฑ์ที่ค่อนข้างดี
โดยได้รับแรงสนับสนุนจากการเจริญเติบโตอย่างต่อเนื่องจากธุรกิจหลักอย่างสินเชื่อที่มีการขยายตัวเพิ่มขึ้นร้อยละ
13.7 ซึ่งเป็นการขยายตัวต่อเนื่องเป็นเลข 2 หลักติดต่อกันเป็นปีที่ 3
และเป็นสินเชื่อที่ถือว่าขยายตัวในอัตราที่สูงกว่าปกติเกือบ 3 เท่า
อันเนื่องมาจากการขยายตัวอย่างต่อเนื่องของสินเชื่อภาคธุรกิจ
ซึ่งมีความต้องการใช้เงินทุนเพื่อฟื้นฟูกิจการหลังอุทกภัยและขยายการลงทุนรองรับอุปสงค์ในประเทศที่ขยายตัวต่อเนื่อง
สินเชื่อภาคครัวเรือน สินเชื่อที่อยู่อาศัย สินเชื่อบัตรเครดิต และสินเชื่อครัวเรือนอื่น ๆ
โดยเฉพาะสินเชื่อเช่าซื้อรถยนต์
อันเป็นผลจากการที่บริษัทรถยนต์สามารถกลับมาผลิตได้เป็นปกติและเร่งผลิตเพื่อตอบสนองความต้องการที่สะสมจากช่วงก่อนหน้า
รวมทั้งความต้องการที่เพิ่มขึ้นจากนโยบายคืนภาษีรถยนต์คันแรก
ทำให้ในส่วนของเงินให้สินเชื่อของธนาคารพาณิชย์รวมทั้งระบบเท่ากับ 11,277,738 ล้านบาท
เป็นยอดเงินให้สินเชื่อของธนาคารพาณิชย์จดทะเบียนในประเทศไทยจำนวน 10,152,702 ล้านบาท
หรือคิดเป็นร้อยละ 90.02 จากยอดเงินให้สินเชื่อของธนาคารพาณิชย์ทั้งระบบ
และเป็นยอดเงินให้สินเชื่อของสาขาธนาคารต่างประเทศอีกจำนวน 1,125,036 ล้านบาท
หรือคิดเป็นร้อยละ 9.98 จากยอดเงินให้สินเชื่อของธนาคารพาณิชย์ทั้งระบบ
หากพิจารณายอดเงินรับฝากของธนาคารพาณิชย์รวมทั้งระบบเท่ากับ 10,219,904 ล้านบาท
แยกเป็นส่วนของธนาคารพาณิชย์จดทะเบียนในประเทศไทยจำนวน 9,540,114 ล้านบาท
หรือคิดเป็นสัดส่วนร้อยละ 93.35 จากยอดเงินรับฝากรวม
และเป็นยอดเงินรับฝากของสาขาธนาคารต่างประเทศอีกจำนวน 679,790 ล้านบาท
หรือคิดเป็นร้อยละ 6.65 จากยอดเงินรับฝากรวม ส่งผลให้ ณ สิ้นปี 2555
เงินฝากของธนาคารพาณิชย์ทั้งระบบขยายตัวร้อยละ 27.90 จาก ณ สิ้นปี 2554
ซึ่งส่วนหนึ่งเกิดจากการเร่งระดมเงินฝากเพื่อรองรับความต้องการสินเชื่อที่เพิ่มสูงขึ้น
และป้องกันความเสี่ยงที่อาจเกิดขึ้นจากวิกฤตเศรษฐกิจโลก

ขนาดของบริษัทเมื่อเทียบกับคู่แข่ง

ในปี 2555 ที่ผ่านมา ธนาคารธนชาตมีเครือข่ายสาขาจำนวน 630 สาขา มีสินทรัพย์รวมทั้งหมด
1,016,088 ล้านบาท เพิ่มขึ้นจากปีก่อนหน้า 130,028 ล้านบาท หรือประมาณร้อยละ 14.67
มีอัตราผลตอบแทนต่อสินทรัพย์รวมเฉลี่ย (ROAA) ร้อยละ 0.89
และอัตราผลตอบแทนต่อส่วนของผู้ถือหุ้นเฉลี่ย (ROAE) ร้อยละ 10.56 มีเงินให้สินเชื่อ 754,063
ล้านบาท เพิ่มขึ้นจากปีก่อน 118,843 ล้านบาท หรือร้อยละ 18.70 และมีเครื่องเอทีเอ็มรวมทั้งสิ้น
2,061 เครื่อง นอกจากนี้ เพื่อตอกย้ำการเป็นกลุ่มธุรกิจที่ให้บริการทางการเงินครบวงจร
(Universal Banking) ธนาคารธนชาตได้บรรลุข้อตกลงในการจำหน่ายหุ้นบริษัท
ธนชาตประกันชีวิต จำกัด (มหาชน) ให้แก่กลุ่มพรูเด็นเชียล
กลุ่มธุรกิจการเงินชั้นนำจากประเทศอังกฤษ
เพื่อร่วมกันนำเสนอผลิตภัณฑ์ประกันชีวิตที่ตอบสนองความต้องการของลูกค้าธนาคารทั่วประเทศ
ด้วยความเชี่ยวชาญของกลุ่มพรูเด็นเชียลจะมีการพัฒนาผลิตภัณฑ์ประกันชีวิตใหม่ ๆ และหลากหลาย
รวมถึงการพัฒนาความรู้ความสามารถของพนักงานธนชาต
เพื่อให้สามารถนำเสนอและแนะนำผลิตภัณฑ์ประกันชีวิต ตลอดจนให้บริการที่ดียิ่งขึ้นแก่ลูกค้า

แนวโน้มการแข่งขันในอนาคต

แนวโน้มในปี 2556 สถานการณ์เศรษฐกิจโลกยังคงมีแนวโน้มอ่อนแออย่างต่อเนื่อง อย่างไรก็ตาม
ตัวชี้วัดทางเศรษฐกิจสำคัญในช่วงที่ผ่านมาสะท้อนเสถียรภาพทางเศรษฐกิจที่ดีขึ้นเป็นลำดับ
เศรษฐกิจประเทศคู่ค้าของไทยมีแนวโน้มฟื้นตัวอย่างค่อยเป็นค่อยไป
โดยการฟื้นตัวของเศรษฐกิจสหรัฐอเมริกา
และการขยายตัวของเศรษฐกิจจีนและกลุ่มประเทศตลาดเกิดใหม่จะช่วยขับเคลื่อนให้เศรษฐกิจโลกปรับตัวดีขึ้นโดยเฉพาะในช่วงครึ่งปีหลัง
ขณะที่เศรษฐกิจกลุ่มประเทศยูโรและญี่ปุ่นมีแนวโน้มอ่อนแอลงจากครั้งก่อน สำหรับเศรษฐกิจไทย
จากประมาณการทางเศรษฐกิจของสถาบันวิจัยและสถาบันการเงินทั้งในประเทศและต่างประเทศ
ตัวเลขทางเศรษฐกิจมีสัญญาณปรับตัวไปในทิศทางที่ดีขึ้น โดยคาดว่าเศรษฐกิจไทยในปี 2556
จะมีการขยายตัวประมาณร้อยละ 4.5 ถึง 5.5 โดยมีแรงขับเคลื่อนหลักจากอุปสงค์ภายในประเทศ
ทั้งด้านการบริโภคและการลงทุน
โดยการบริโภคภาคเอกชนได้รับแรงสนับสนุนจากมาตรการคืนภาษีรถยนต์คันแรกที่มีผลต่อเนื่องมาจากปี
2555 รวมทั้งการปรับโครงสร้างอัตราภาษีเงินได้บุคคลธรรมดาที่จะบังคับใช้ในปีภาษี 2556
การลงทุนภาคเอกชนยังมีแนวโน้มขยายตัวได้ดีจากการลงทุนเพื่อรองรับความต้องการในประเทศที่ยังแข็งแกร่ง
และการซ่อมสร้างในบางอุตสาหกรรมที่ยังไม่เสร็จสิ้น
ขณะที่ภาคการส่งออกจะเริ่มทยอยฟื้นตัวจนกลับมามีบทบาทในการขับเคลื่อนเศรษฐกิจมากขึ้นในช่วงครึ่งหลังของปี
2556
ซึ่งจะช่วยสนับสนุนให้เศรษฐกิจไทยขยายตัวได้ต่อเนื่องหลังจากที่แรงกระตุ้นจากมาตรการภาครัฐบางส่วนทยอยสิ้นสุดลง
ส่วนแรงกดดันด้านเงินเฟ้อมีแนวโน้มทรงตัวใกล้เคียงกับปีก่อนหน้าสอดคล้องกับราคาน้ำมันดิบในตลาดโลก
จึงคาดการณ์ว่าอัตราเงินเฟ้อในปีนี้ จะอยู่ในช่วงร้อยละ 2.5 ถึง 3.5
หากไม่มีสถานการณ์รุนแรงใดเกิดขึ้น อย่างไรก็ดี
ยังคงมีปัจจัยเสี่ยงทั้งภายนอกและภายในประเทศที่ต้องติดตามสถานการณ์อย่างใกล้ชิด
ปัจจัยเสี่ยงจากภายนอกประเทศ ได้แก่
ความยั่งยืนของการฟื้นตัวทางเศรษฐกิจของประเทศสหรัฐอเมริกา วิกฤตหนี้สาธารณะยุโรป
การชะลอตัวของเศรษฐกิจจีน ข้อพิพาทหมู่เกาะเซนกากุ/เตียวหยู เป็นต้น
ส่วนปัจจัยเสี่ยงภายในประเทศ ได้แก่ นโยบายการเพิ่มค่าแรงขั้นต่ำ 300 บาท
ความไม่แน่นอนทางการเมือง ความผันผวนของเงินทุนเคลื่อนย้าย
ตลอดจนการเร่งตัวของหนี้สินภาคครัวเรือน จนอาจทำให้การผิดนัดชำระหนี้เพิ่มสูงขึ้นได้

การแข่งขันของธนาคารพาณิชย์ไทยยังคงมีความต่อเนื่องภายใต้การขยายธุรกิจของสถาบันที่มิใช่สถาบันการเงิน
ธนาคารเฉพาะกิจของภาครัฐ ทั้งทางด้านการขยายตัวของเงินฝาก และการขยายตัวของสินเชื่อ
ทั้งนี้รวมถึงการให้บริการทางการเงินของสถาบันที่มิใช่สถาบันการเงิน อาทิ 7-11 และ Pay at
Post เป็นต้น การให้บริการชำระค่าสินค้าและบริการทางการเงิน การขายผลิตภัณฑ์ประกันภัย
การขายผลิตภัณฑ์ประกันชีวิต จากการแข่งขันดังกล่าว ทำให้ในปี 2556 ธนาคารพาณิชย์หลายแห่ง
พยายามที่จะเสริมสร้างศักยภาพของตนเองในทุก ๆ ด้านเพื่อให้เกิดข้อได้เปรียบทางการแข่งขัน
โดยการพัฒนาการให้บริการงานขายและงานบริการ (Sales and Services) ตามหลัก
Customer Centricity เน้นให้บริการทางการเงินครบวงจร (Universal Banking)
เพื่อสามารถตอบสนองการให้บริการทางการเงินกับลูกค้าเฉพาะกลุ่ม (Customer
Segmentation) การขยายช่องทางการให้บริการให้ครอบคลุมลูกค้าเป้าหมายทั่วประเทศ
ไม่ว่าจะเป็นการขยายสาขาของธนาคารพาณิชย์ในห้างสรรพสินค้า แหล่งชุมชน
การขยายปริมาณเครื่องเอทีเอ็ม การขยายตัวของ Electronic Corner (ATM, CDM และ
UDP) รวมถึงการปรับโครงสร้างของสาขาเพื่อให้บริการลูกค้าได้อย่างมีประสิทธิภาพมากขึ้น
อันนำมาซึ่งการเพิ่มรายได้จากค่าธรรมเนียม (Fee Base Income)
และการเพิ่มประสิทธิภาพการให้บริการทางด้านต่าง ๆ ที่มีต่อกลุ่มลูกค้าเป้าหมาย อาทิ
การพัฒนาทางด้าน Internet Banking, Mobile Banking
รวมถึงการพัฒนาคุณภาพและการให้บริการในธุรกิจ Trade Finance และ Cash Management
เป็นต้น นอกจากนี้ การสร้างพันธมิตรทางธุรกิจ (Strategic Alliances) กับธุรกิจต่าง ๆ
เพื่อเพิ่มเครือข่ายและศักยภาพในการทำธุรกิจจะทำให้ธนาคารพาณิชย์สามารถตอบสนองความต้องการของลูกค้าเป้าหมายได้หลากหลายมากขึ้น
ทั้งนี้ รวมถึงการพัฒนาผลิตภัณฑ์แบบ Bundling Product ควบคู่ไปกับพันธมิตรทางธุรกิจ และการ
Cross-selling ผลิตภัณฑ์ในกลุ่มธุรกิจธนาคารเอง อาทิ การทำ Bancassurance
ของธุรกิจประกันภัยและประกันชีวิต นอกจากนี้
ธนาคารพาณิชย์ได้มุ่งเน้นการสร้างภาพลักษณ์องค์กรผ่านสื่อโฆษณาและประชาสัมพันธ์
และการเพิ่มโครงการด้านความรับผิดชอบต่อสังคมและสิ่งแวดล้อม (Corporate Social
Responsibility: CSR) นอกเหนือไปจากการแข่งขันด้านอัตราดอกเบี้ย
การพัฒนากลยุทธ์ที่ไม่มุ่งเน้นการแข่งขันด้านราคาดังกล่าวจะทำให้ธนาคารพาณิชย์ต่าง ๆ
สามารถที่จะกำหนดตำแหน่งทางการแข่งขัน (Competitive Positioning) ที่แตกต่างได้ชัดเจน
เพื่อให้สามารถที่จะนำไปสู่ Competitive Advantage
หรือการได้เปรียบทางการแข่งขันในอนาคต

ผลิตภัณฑ์ธุรกิจหลักทรัพย์ และธุรกิจจัดการลงทุน

ธุรกิจหลักทรัพย์ ให้บริการโดยบริษัทหลักทรัพย์ ธนชาต จำกัด (มหาชน) (บล. ธนชาต)
ประกอบธุรกิจหลักทรัพย์แบบ ก (Full License) ได้แก่ การเป็นนายหน้าซื้อขายหลักทรัพย์
(ในประเทศและต่างประเทศ) การจัดจำหน่ายหลักทรัพย์ การเป็นที่ปรึกษาทางการลงทุน
กิจการยืมและให้ยืมหลักทรัพย์ การเป็นที่ปรึกษาทางการเงิน
การเป็นตัวแทนสนับสนุนการขายหรือรับซื้อคืนหน่วยลงทุน การเป็นนายทะเบียนหลักทรัพย์
และได้ประกอบธุรกิจสัญญาซื้อขายล่วงหน้าแบบ ส-1 ได้แก่
การเป็นตัวแทนซื้อขายสัญญาซื้อขายล่วงหน้า การซื้อขายสัญญาซื้อขายล่วงหน้าเพื่อตนเอง
ส่วนธุรกิจจัดการลงทุน ให้บริการโดยบริษัทหลักทรัพย์จัดการกองทุน ธนชาต จำกัด (บลจ. ธนชาต)
ประกอบธุรกิจจัดการลงทุน ธุรกิจจัดการกองทุนส่วนบุคคล กองทุนสำรองเลี้ยงชีพ
และธุรกิจที่ปรึกษาการลงทุน

ธุรกิจหลักทรัพย์

บริษัทหลักทรัพย์ ธนชาต จำกัด (มหาชน)

ลักษณะผลิตภัณฑ์และบริการ

บล. ธนชาต ประกอบธุรกิจหลักทรัพย์ โดยแบ่งออกเป็น 2 สายงานหลัก ได้แก่
สายงานธุรกิจนายหน้าค้าหลักทรัพย์ และสายงานธุรกิจวาณิชธนกิจและที่ปรึกษาการลงทุน ณ วันที่ 31
ธันวาคม 2555 บล. ธนชาต มีสำนักงานสาขาทั้งหมด 34 สาขา โดยประกอบไปด้วยธุรกิจต่าง ๆ
ดังนี้

  1. นายหน้าซื้อขายหลักทรัพย์ ให้บริการเป็นนายหน้าซื้อขายหลักทรัพย์
  รวมทั้งให้บริการข้อมูลวิเคราะห์หลักทรัพย์แก่ลูกค้าเพื่อใช้ประกอบการตัดสินใจในการลงทุน
  ลูกค้าของ บล. ธนชาต มีทั้งบุคคลธรรมดา ลูกค้ารายย่อย และลูกค้าสถาบัน
  ทั้งในและต่างประเทศ

  2. บริษัทได้ดำเนินธุรกิจการเป็นนายหน้าซื้อขายหลักทรัพย์ในต่างประเทศ โดยเริ่มให้บริการในปี
  2552 ทั้งนี้
  บริษัทมีแนวคิดที่จะเปิดโอกาสในการลงทุนสำหรับลูกค้าบุคคลธรรมดารายย่อยและนิติบุคคล
  เพื่อให้นักลงทุนมีทางเลือกที่หลากหลาย
  และสามารถกระจายการความเสี่ยงจากการลงทุนได้อย่างมีประสิทธิภาพ
  ซึ่งบริษัทได้ให้บริการระบบส่งคำสั่งซื้อขายแบบ DMA (Direct Market Access)
  เพื่อซื้อขายหลักทรัพย์ในประเทศต่าง ๆ ได้โดยตรงเกือบทั่วทุกมุมโลก ดังนี้

  ทวีปเอเชีย : ออสเตรเลีย ฮ่องกง สิงคโปร์ มาเลเซีย ญี่ปุ่น ฟิลิปินส์ อินโดนีเซีย เกาหลีใต้
  ไต้หวัน และจีน

  ทวีปอเมริกา : สหรัฐอเมริกา แคนาดา

  ทวีปยุโรป : เนเธอร์แลนด์ เบลเยียม โปรตุเกส ฝรั่งเศส เยอรมนี อังกฤษ อิตาลี เดนมาร์ก
  ฟินแลนด์ สวีเดน นอร์เวย์ สเปน สวิตเซอร์แลนด์ โปแลนด์ ออสเตรีย

  3. การเป็นตัวแทนซื้อขายสัญญาซื้อขายล่วงหน้า
  ให้บริการเป็นตัวแทนซื้อขายสัญญาซื้อขายล่วงหน้าและตราสารอนุพันธ์

  4. การยืมและให้ยืมหลักทรัพย์ (SBL) ให้บริการการยืมและให้ยืมหลักทรัพย์
  สำหรับลูกค้าที่มีความประสงค์ต้องการยืมและให้ยืมหลักทรัพย์

  5. ที่ปรึกษาการลงทุน จัดหาหรือสร้างผลิตภัณฑ์ทางการเงินใหม่ ๆ ทั้งในและต่างประเทศ
  ให้ตอบสนองความต้องการของลูกค้า
  โดยจะสร้างแบบแผนการลงทุนอย่างมีระบบและมีการพิจารณาการกระจายการลงทุน
  โดยคำนึงถึงความเหมาะสม และเป้าหมายการลงทุนของลูกค้าแต่ละราย
  ซึ่งการลงทุนนี้จะครอบคลุมการลงทุนในตราสารหลายประเภท

  6. ตัวแทนสนับสนุนการขายและรับซื้อคืนหน่วยลงทุน
  ให้บริการเป็นตัวแทนสนับสนุนการขายและให้ข้อมูลกองทุนรวมของบริษัทหลักทรัพย์จัดการกองทุนต่าง
  ๆ ที่ บล. ธนชาต เป็นตัวแทน

  7. ที่ปรึกษาทางการเงินและจัดจำหน่ายหลักทรัพย์ ให้บริการที่ปรึกษาทางการเงิน
  และเป็นผู้จัดจำหน่ายและรับประกันการจำหน่ายหลักทรัพย์ทั้งตราสารหนี้และตราสารทุน
  ทั้งในบทบาทของผู้จัดการการจัดจำหน่ายและรับประกันการจำหน่าย
  ผู้ร่วมจัดการการจัดจำหน่ายและรับประกันการจำหน่าย ผู้จัดจำหน่ายและรับประกันการจำหน่าย

  8. นายทะเบียนหลักทรัพย์ ให้บริการใน 3 ลักษณะ คือ
  งานบริการนายทะเบียนหลักทรัพย์ผู้ออกหลักทรัพย์ นายทะเบียนผู้ถือหลักทรัพย์
  และนายทะเบียนหลักทรัพย์ของบริษัทผู้ออกหลักทรัพย์
  โครงการการเสนอขายหลักทรัพย์ที่ออกใหม่แก่กรรมการหรือพนักงาน หรือบริษัทย่อย (Employee
  Stock Option Program: ESOP)

การตลาดและภาวะการแข่งขัน

1. ปี 2555 เป็นปีที่ตลาดหุ้นไทยยังทำผลตอบแทนได้ดีต่อเนื่อง และติดอันดับ 1 ใน 3
ตลาดหุ้นที่ให้ผลตอบแทนสูงสุดในโลก ถึงแม้ว่า ในช่วงต้นปี 2555
นักลงทุนยังคงมีความกังวลเกี่ยวกับปัญหาภาวะเศรษฐกิจถดถอยของโลก แต่ในช่วงครึ่งปีหลัง
ไตรมาส 3 และไตรมาส 4 ค่าเงินดอลลาร์สหรัฐ ไม่ได้อ่อนค่าลงอย่างที่นักลงทุนทั่วโลกได้กังวล
ตัวเลขการว่างงานค่อย ๆ ลดลงเรื่อย ๆ ในปี 2555 มูลค่าการซื้อขายหลักทรัพย์อยู่ที่ 15.83
ล้านล้านบาท เป็นมูลค่าสูงสุดตั้งแต่ปี 2518
โดยนักลงทุนรายย่อยยังคงมีสัดส่วนการซื้อขายหลักทรัพย์สูงสุดคิดเป็นร้อยละ 55 ของตลาด
ขณะที่นักลงทุนต่างประเทศเป็นผู้ซื้อสุทธิด้วยมูลค่าซื้อสุทธิ 76,896.93 ล้านบาท
ด้านการระดมทุนในปี 2555 มีบริษัทจดทะเบียนเข้าระดมทุนในตลาดแรกทั้งหมด 18 บริษัท (SET 8
บริษัท และ mai 10 บริษัท) ทั้งนี้ ในปี 2555 ดัชนีตลาดหลักทรัพย์ไทยปิดตัวที่ 1,391.93 จุด
สูงกว่าดัชนีปิดของปี 2554 ที่ 366.61 จุด หรือเพิ่มขึ้นร้อยละ 35 เป็นสถิติราคาปิดสูงที่สุดในรอบ
19 ปี นับจากปี 2537 (ปิดที่ 1,360 จุด) ในขณะที่มูลค่าซื้อขายเฉลี่ยต่อวันอยู่ที่ 32,304.36
ล้านบาท สำหรับ บล. ธนชาต มีการพัฒนาผลิตภัณฑ์ทางการเงินใหม่ ๆ อย่างต่อเนื่อง
ไม่ว่าจะเป็นผลิตภัณฑ์ SBL หรือการซื้อขายหลักทรัพย์ต่างประเทศ (Offshore)
เพื่อให้นักลงทุนสามารถกระจายความเสี่ยงในการลงทุนได้อย่างครบวงจร บล. ธนชาต
มีมูลค่าการซื้อขายหลักทรัพย์อยู่ที่ 664,304.72 ล้านบาท คิดเป็นส่วนแบ่งการตลาดร้อยละ 4.82
หรืออันดับที่ 7 จากจำนวนบริษัทหลักทรัพย์ทั้งหมด 32 บริษัท

2. สมาชิกในตลาดอนุพันธ์ปัจจุบันมีทั้งสิ้น 41 ราย โดยเป็นบริษัทหลักทรัพย์ทั่วไป 40 บริษัท
และสมาชิกประเภทตัวแทนที่จำกัดเฉพาะสัญญาซื้อขายล่วงหน้าที่อ้างอิงกับโลหะมีค่าจำนวน 1 ราย
ในปี 2555 มีปริมาณการซื้อขายรวมทั้งสิ้น 10,457,928 สัญญา หรือเฉลี่ย 43,823 สัญญาต่อวัน
เพิ่มขึ้นกว่าร้อยละ 6.5 จากปี 2554 ซึ่งอยู่ที่ระดับ 41,145 สัญญาต่อวัน ทั้งนี้ ณ วันที่ 30
ธันวาคม 2555 ตลาดอนุพันธ์มีสถานะคงค้างรวม 238,981 สัญญา เพิ่มขึ้นจากปี 2554 ร้อยละ
323.3 โดยปริมาณการซื้อขายส่วนใหญ่มาจาก SET50 Index Futures (ร้อยละ 37.6) Gold
Futures (ร้อยละ 33.9) Single Stock Futures (ร้อยละ 20.2) และ USD Futures
(ร้อยละ 6.3) ตามลำดับ สำหรับ บล. ธนชาต มีส่วนแบ่งการตลาดอยู่ที่ร้อยละ 2.39 หรืออันดับที่
18 จากจำนวนสมาชิกในตลาดอนุพันธ์ทั้งหมด ตลาดอนุพันธ์มีจำนวนบัญชีซื้อขายอนุพันธ์รวมทั้งสิ้น
80,893 บัญชี เพิ่มขึ้นร้อยละ 28.6 จากปี 2554 ที่มี 62,883 บัญชี
โดยสัดส่วนของผู้ลงทุนที่มีการซื้อขายโดยส่วนใหญ่อยู่ที่นักลงทุนบุคคลในประเทศ
ที่มีสัดส่วนการซื้อขายร้อยละ 53.4 ส่วนผู้ลงทุนต่างประเทศ มีสัดส่วนร้อยละ 7.7
และผู้ลงทุนสถาบันในประเทศ มีสัดส่วนร้อยละ 38.9

3. ธุรกิจที่ปรึกษาการลงทุนในปัจจุบัน ส่วนใหญ่มีให้บริการในบริษัทหลักทรัพย์ชั้นนำเท่านั้น
และเริ่มขยายการให้บริการในกลุ่มธนาคารขนาดใหญ่
ที่ต้องการเสนอรูปแบบการให้บริการที่สมบูรณ์แบบ และครบวงจรมากขึ้น
เนื่องจากปัจจุบันลูกค้ารายใหญ่ ซึ่งเป็นกลุ่มลูกค้าเป้าหมาย
ให้ความสำคัญในเรื่องการจัดสรรการลงทุน
และการกระจายการลงทุนในผลิตภัณฑ์ทางการเงินด้านต่าง ๆ มากยิ่งขึ้น
เพื่อให้ได้ผลตอบแทนที่ดีและบริหารการเงินการลงทุนอย่างเป็นระบบ
จึงนับเป็นธุรกิจที่สถาบันทางการเงินต่าง ๆ กำลังให้ความสำคัญ
รวมถึงพัฒนาประสิทธิภาพในการให้บริการ เพื่อเพิ่มศักยภาพในการแข่งขันในธุรกิจในอนาคต ทั้งนี้
ยังมีการแข่งขันจาก Private Bank ในต่างประเทศ
ซึ่งมุ่งเน้นการลงทุนในตราสารทางการเงินทุกประเภท
เพื่อสร้างผลตอบแทนและเป็นทางเลือกในการลงทุนให้กับลูกค้าชั้นนำภายในประเทศ

4. ปัจจุบันนี้ ธุรกิจที่ปรึกษาทางการเงินและการจัดจำหน่ายหลักทรัพย์ยังมีการแข่งขันค่อนข้างรุนแรง
โดยเฉพาะในส่วนของธุรกรรมของการรวมกิจการ การเข้าจดทะเบียนในตลาดหลักทรัพย์
และการระดมทุนที่เพิ่มมากขึ้น ถึงแม้ว่าการแข่งขันด้านราคาจะมีสูงขึ้น
แต่ศักยภาพการแข่งขันหลักด้านคุณภาพของการให้บริการ ความเชี่ยวชาญของบุคลากร
ทั้งด้านการให้คำแนะนำที่ตอบสนองความต้องการของลูกค้าและการแก้ปัญหาให้กับลูกค้า
การมีเครือข่ายของผู้ให้บริการ ตลอดจนการสร้างสรรค์และนำเสนอผลิตภัณฑ์ใหม่ ๆ
ที่สามารถสร้างมูลค่าเพิ่มและประโยชน์ให้กับลูกค้าได้ของธนชาต
ยังคงทำให้ลูกค้าเลือกใช้บริการของธนชาตเพิ่มมากขึ้น

ธุรกิจจัดการลงทุน

บริษัทหลักทรัพย์จัดการกองทุน ธนชาต จำกัด

ลักษณะผลิตภัณฑ์และบริการ

บลจ. ธนชาต
ให้ความสำคัญและเน้นการทำตลาดในส่วนของกองทุนรวมที่เสนอขายแก่ประชาชนทั่วไป (Retail
Mutual Funds) ให้มีความหลากหลาย
เพื่อให้ครอบคลุมทุกระดับความต้องการและทุกกลุ่มของผู้ลงทุน
ด้วยการเสนอขายหน่วยลงทุนผ่านช่องทางการจัดจำหน่ายหลายช่องทาง ได้แก่
สาขาของธนาคารธนชาต
และผู้สนับสนุนการขายหรือรับซื้อคืนหน่วยลงทุนอื่นที่เป็นสถาบันการเงินที่ได้รับความเห็นชอบจากสำนักงาน
ก.ล.ต.
โดยจัดให้มีบุคลากรที่มีคุณสมบัติตามที่กฎหมายกำหนดควบคุมดูแลให้พนักงานปฏิบัติตามกฎหมาย
และกฎระเบียบที่เกี่ยวข้องอย่างเคร่งครัด นอกจากนี้ ได้ปรับปรุงการบริการให้มีประสิทธิภาพยิ่งขึ้น
ด้วยการพัฒนาการให้บริการซื้อขายหน่วยลงทุนผ่านช่องทางอิเล็กทรอนิกส์ต่าง ๆ

การตลาดและภาวะการแข่งขัน

ณ สิ้นปี 2555 มีบริษัทหลักทรัพย์จัดการกองทุนทั้งสิ้น 23 บริษัท
มีมูลค่าทรัพย์สินสุทธิจากการจัดการกองทุนรวมที่เสนอขายประชาชนทั่วไปทั้งสิ้น 2,265,390.71
ล้านบาท (ไม่รวมกองทุนรวมวายุภักษ์ กองทุนรวมที่เสนอขายต่อผู้ลงทุนต่างประเทศ
กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน
และกองทุนรวมอสังหาริมทรัพย์และสิทธิเรียกร้อง) ซึ่งมีมูลค่าทรัพย์สินสุทธิเพิ่มขึ้นจากปี 2554
ร้อยละ 29.39 มีกองทุนที่จัดตั้งใหม่ระหว่างปี 2555 จำนวน 860 กองทุน
รวมมูลค่าทรัพย์สินสุทธิทั้งสิ้น 1,405,146.91 ล้านบาท
โดยกองทุนส่วนใหญ่ที่จัดตั้งใหม่เป็นกองทุนตราสารหนี้ระยะสั้นอายุไม่เกิน 1 ปี
ที่ลงทุนทั้งในประเทศและต่างประเทศ จำนวน 683 กองทุน มูลค่าทรัพย์สินสุทธิ 1,315,882.17
ล้านบาท คิดเป็นสัดส่วนร้อยละ 93.65 ของมูลค่าทรัพย์สินสุทธิกองทุนที่จัดตั้งใหม่ในปี 2555
สำหรับกองทุนที่ บลจ.ธนชาต เสนอขายในปี 2555 ร้อยละ 90.37
เป็นกองทุนตราสารหนี้ระยะสั้นอายุไม่เกิน 1 ปี ซึ่งมีแนวโน้มเป็นไปตามอุตสาหกรรมกองทุนรวม

ณ สิ้นปี 2555 บลจ. ธนชาต มีมูลค่าทรัพย์สินสุทธิภายใต้การจัดการรวม 119,691.04 ล้านบาท
แบ่งเป็น ธุรกิจกองทุนรวม 100,082.77 ล้านบาท กองทุนส่วนบุคคล 9,688.53 ล้านบาท
และกองทุนสำรองเลี้ยงชีพ 9,920.74 ล้านบาท

ผลิตภัณฑ์ธุรกิจประกัน

การดำเนินธุรกิจประกันของกลุ่มธนชาต แบ่งออกเป็น 2 ประเภทธุรกิจ ได้แก่ ธุรกิจประกันภัย
ดำเนินการโดยบริษัท ธนชาตประกันภัย จำกัด (มหาชน) (ธนชาตประกันภัย)
ให้บริการประกันวินาศภัยทุกประเภท และธุรกิจประกันชีวิต ดำเนินการโดยบริษัท ธนชาตประกันชีวิต
จำกัด (มหาชน) (ธนชาตประกันชีวิต) และบริษัท ประกันชีวิตนครหลวงไทย จำกัด (มหาชน)
(ประกันชีวิตนครหลวงไทย) ประกอบธุรกิจหลักประเภทธุรกิจประกันชีวิต สำหรับสถาบันและองค์กร
และสำหรับบุคคลทั่วไป

ธุรกิจประกันภัย

บริษัท ธนชาตประกันภัย จำกัด (มหาชน)

ลักษณะผลิตภัณฑ์และบริการ

ให้บริการประกันภัยโดยครอบคลุมถึง การบริการรับประกันวินาศภัย ได้แก่ การประกันอัคคีภัย
การประกันภัยรถยนต์ การประกันภัยทางทะเลและขนส่ง การประกันภัยเบ็ดเตล็ด
และธุรกิจการลงทุน

การตลาดและภาวะการแข่งขัน

ในปี 2555
ธุรกิจประกันวินาศภัยของไทยยังคงมีอัตราการเติบโตของเบี้ยประกันภัยรับตรงเพิ่มขึ้นต่อเนื่องจากปี
2554 โดยในช่วง 10 เดือนของปี 2555 มีอัตราการเจริญเติบโตที่ระดับร้อยละ 27.5
เป็นอัตราการเติบโตที่เพิ่มขึ้นเมื่อเทียบกับช่วงเดียวกันของปี 2554 ที่มีอัตราการเติบโตร้อยละ
14.5
เป็นผลจากภาวะเศรษฐกิจของประเทศที่แข็งแกร่งประกอบกับได้รับผลบวกจากโครงการของภาครัฐที่ส่งเสริมให้ประชาชนมีรถคันแรกทำให้เบี้ยประกันภัยรถยนต์ของอุตสาหกรรมมีอัตราเพิ่มขึ้นสูงเมื่อเทียบกับปีก่อนหน้า

โครงสร้างตลาดประกันวินาศภัยในปี 2555
การประกันภัยรถยนต์ยังคงมีส่วนแบ่งตลาดสูงสุดถึงร้อยละ 60 ของมูลค่า ตลาดรวม รองลงมาคือ
การประกันภัยเบ็ดเตล็ด มีส่วนแบ่งตลาดที่ร้อยละ 33 ส่วนการประกันอัคคีภัย
และการประกันภัยทางทะเลและขนส่ง มีส่วนแบ่งตลาดร้อยละ 5 และร้อยละ 2 ตามลำดับ

ธนชาตประกันภัยมุ่งเน้นมาตรฐานการให้บริการที่ดี รวดเร็ว มีประสิทธิภาพ และซื่อสัตย์
ตลอดจนได้พัฒนาสายผลิตภัณฑ์ และนำเสนอกรมธรรม์ประเภทใหม่ ๆ
ที่เหมาะสมสอดคล้องกับสภาพเศรษฐกิจ สังคม และความต้องการของกลุ่มลูกค้า
คำนึงถึงอัตราเบี้ยประกันภัยที่ยุติธรรมต่อลูกค้า
รวมทั้งการปรับแผนเชิงรุกทางการแข่งขันให้ทันกับภาวะการณ์ที่เปลี่ยนแปลงไป
เพิ่มช่องทางการจัดจำหน่าย ขยายฐานสู่กลุ่มลูกค้าใหม่ และรักษากลุ่มลูกค้าเดิม
กลุ่มลูกค้าหลักส่วนใหญ่ประมาณร้อยละ 95 ของจำนวนลูกค้าทั้งหมด ได้แก่
กลุ่มลูกค้ารายย่อยที่มีทุนประกันของทรัพย์สินเอาประกันอยู่ในช่วงไม่เกิน 5 ล้านบาท
โดยประเภทผลิตภัณฑ์ประกันวินาศภัยที่ลูกค้าเลือก ได้แก่ การประกันภัยรถยนต์
และการประกันอัคคีภัยบ้านอยู่อาศัย กลุ่มลูกค้าดังกล่าวมาจากลูกค้าสินเชื่อของธนาคาร
และการทำการตลาดของธนชาตประกันภัย

สำหรับกลุ่มลูกค้าที่มีทุนประกันของทรัพย์สินเอาประกันตั้งแต่ 5 ล้านบาทขึ้นไปนั้น ได้แก่
ลูกค้ากลุ่มสถาบันองค์กรเอกชนที่ดำเนินกิจการธุรกิจในหลากหลายสาขา
ทั้งการพาณิชย์และอุตสาหกรรม โดยผลิตภัณฑ์หลัก ๆ ที่ให้บริการแก่ลูกค้ากลุ่มนี้ คือ
การประกันภัยเบ็ดเตล็ด และการประกันอัคคีภัย
จากลักษณะของฐานลูกค้าที่ได้กล่าวมาข้างต้นสามารถสรุปได้ว่า ตั้งแต่
ธนชาตประกันภัยได้เริ่มประกอบธุรกิจประกันวินาศภัยมา
มิได้มีการพึ่งพิงลูกค้ารายหนึ่งรายใดเกินร้อยละ 30 ของรายได้รวมของธนชาตประกันภัย นอกจากนี้
ได้เปิดดำเนินการให้บริการรับประกันภัยเฉพาะแก่ลูกค้าภายในประเทศเท่านั้น

ภาวะอุตสาหกรรมประกันวินาศภัยไทยจากประมาณการเบี้ยประกันภัยรับโดยตรงของปี 2556
ซึ่งอ้างอิงจาก บริษัท ไทยรับประกันภัยต่อ จำกัด (มหาชน) โดยคาดการณ์ว่า
เศรษฐกิจไทยจะมีการขยายตัวสูงต่อเนื่องจากปี 2555
ทำให้เบี้ยประกันวินาศภัยไทยจะมีการขยายตัวที่ร้อยละ 15.7 โดยมีเบี้ยประกันวินาศภัยรับรวมทั้งสิ้น
199,088 ล้านบาท โดยการประกันภัยเบ็ดเตล็ดจะมีอัตราการเติบโตตัวสูงสุดที่ร้อยละ 19.5
รองลงมาคือการประกันภัยรถยนต์มีอัตราการเติบโตร้อยละ 15.0 การประกันภัยทางทะเลและขนส่ง
และการประกันอัคคีภัย จะมีอัตราการเติบโตร้อยละ 5.6 และร้อยละ 5.0 ตามลำดับ

ธุรกิจประกันชีวิต

บริษัท ธนชาตประกันชีวิต จำกัด (มหาชน)

ลักษณะผลิตภัณฑ์และบริการ

ธุรกิจประกันชีวิต เป็นธุรกิจที่ให้ความคุ้มครองด้านชีวิตและสุขภาพของลูกค้า
เพื่อช่วยในการวางแผนทางการเงินสำหรับตัวลูกค้าเองรวมตลอดถึงครอบครัวของลูกค้า

ธนชาตประกันชีวิต ดำเนินธุรกิจโดยให้บริการทั้งด้านความคุ้มครองชีวิตและการออมทรัพย์
แบ่งประเภทผลิตภัณฑ์ออกเป็น 2 ประเภท คือ การประกันชีวิตรายบุคคล และการประกันชีวิตกลุ่ม
โดยได้รับใบอนุญาตให้ประกอบธุรกิจประกันชีวิตเมื่อวันที่ 22 ตุลาคม 2540 จาก คปภ.

การตลาดและภาวะการแข่งขัน

ปัจจุบันบริษัทที่ดำเนินธุรกิจด้านประกันชีวิตในประเทศไทย มีด้วยกันทั้งสิ้น 24 บริษัท และอีก 1
ธนาคาร คือ ธนาคารออมสิน โดยช่องทางขายหลักของธุรกิจ คือ ตัวแทน (Agent)
การขายผ่านธนาคาร (Bancassurance) การขายตรง (Direct Marketing)
และช่องทางพิเศษอื่น ๆ

ธนชาตประกันชีวิต ดำเนินธุรกิจภายใต้กลยุทธ์ทางการตลาดหลากหลายช่องทางการขาย
เพื่อตอบสนองความต้องการทางด้านการเงินและความคุ้มครองได้อย่างครอบคลุมทุกกลุ่มลูกค้าเป้าหมาย
โดยช่องทางการขายของบริษัท ประกอบด้วย ช่องทางการขายผ่านธนาคาร (Bancassurance)
องค์การต่าง ๆ นายหน้านิติบุคคล และสหกรณ์ต่าง ๆ ด้วยกลยุทธ์ยึดลูกค้าเป็นศูนย์กลาง
เพื่อพัฒนาผลิตภัณฑ์และนำเสนอการบริการให้เหมาะสมกับความต้องการของลูกค้าและเจ้าหน้าที่การตลาดอย่างสอดคล้องกันไป
และเนื่องจากบริษัทอยู่ในกลุ่มธุรกิจการเงินของกลุ่มธนชาต
กลุ่มลูกค้าของบริษัทจึงประกอบไปด้วยกลุ่มลูกค้าเงินฝาก กลุ่มลูกค้าสินเชื่อเช่าซื้อรถยนต์
กลุ่มลูกค้าสินเชื่อเคหะ กลุ่มลูกค้าสินเชื่อเพื่อผู้ประกอบการวิสาหกิจขนาดกลางและขนาดย่อม ฯลฯ
ส่วนช่องทางการขายอื่น ๆ จะประกอบไปด้วยกลุ่มลูกค้าจากองค์กร สหกรณ์ฯ และบริษัททั่วไป

ภาพรวมธุรกิจประกันชีวิตในช่วง 11 เดือนของปี 2555 มีเบี้ยประกันภัยรับรวม จำนวน 343,474
ล้านบาท หรือมีอัตราการเติบโตเพิ่มขึ้นร้อยละ 17.98
โดยสัดส่วนทางการตลาดหลักของธุรกิจประกันชีวิตประกอบด้วย
การประกันรายบุคคลและการประกันกลุ่ม ดังรายละเอียดต่อไปนี้

การประกันรายบุคคลของทั้งธุรกิจมีเบี้ยประกันภัยรับรวมจำนวน 288,290 ล้านบาท
หรือมีสัดส่วนทางการตลาดร้อยละ 83.93 ของธุรกิจประกันชีวิตทั้งหมด
โดยมีอัตราการเติบโตร้อยละ 17.39
สืบเนื่องจากบริษัทประกันชีวิตหลายแห่งได้มีการพัฒนาผลิตภัณฑ์ประกันชีวิตออกมานำเสนอขายได้อย่างเหมาะสมกับสภาวะเศรษฐกิจ
อัตราดอกเบี้ย กลุ่มลูกค้าเป้าหมาย และช่องทางทางการขาย
ในขณะเดียวกันก็มีการส่งเสริมการขาย
และการพัฒนาทักษะความรู้ความสามารถให้กับตัวแทนขายในแต่ละช่องทางการขาย
สำหรับประกันชีวิตรายบุคคลนี้ ธนชาตประกันชีวิตมีเบี้ยประกันภัยรับเป็นอันดับที่ 11 ด้วยเบี้ยประกัน
3,994 ล้านบาท

การประกันกลุ่มมีเบี้ยประกันภัยรับรวมทั้งธุรกิจ จำนวน 42,058 ล้านบาท
หรือมีสัดส่วนทางการตลาดร้อยละ 12.24 และมีอัตราการเติบโตร้อยละ 27.50
โดยเบี้ยประกันภัยรับส่วนใหญ่ร้อยละ 56.78 จะมาจากการประกันกลุ่มสินเชื่อจำนอง (Group
Mortgage) ซึ่งในปีนี้ ได้รับปัจจัยบวกจากโครงการรถคันแรกของรัฐบาล
ส่งผลต่อความต้องการของผู้บริโภคในการซื้อรถใหม่ และการปล่อยสินเชื่อเช่าซื้อรถยนต์ ทำให้ 11
เดือนของปี 2555 การประกันกลุ่มสินเชื่อจำนองเติบโตถึงร้อยละ 34.36 ด้วย เบี้ยประกันภัยรับ
23,882 ล้านบาท สำหรับธนชาตประกันชีวิตในช่วงดังกล่าว
มีเบี้ยประกันภัยรับรวมประเภทกลุ่มจำนวน 3,193 ล้านบาท หรือมีส่วนแบ่งการตลาดร้อยละ 7.59
จัดอยู่ในอันดับที่ 5 ของธุรกิจประกันกลุ่ม แต่หากพิจารณาเฉพาะประกันชีวิตกลุ่มสินเชื่อจำนอง
บริษัทจะอยู่ในอันดับที่ 4 ด้วยเบี้ยประกันภัยรับ 2,753 ล้านบาท

ปัจจุบัน บริษัทมีผลิตภัณฑ์ที่ออกสู่ตลาด แบ่งออกเป็น 2 กลุ่มใหญ่ ดังนี้

-   ด้านผลิตภัณฑ์ประกันชีวิตรายบุคคลของบริษัท มีหลายผลิตภัณฑ์ทั้งผลิตภัณฑ์สะสมทรัพย์
    ผลิตภัณฑ์บำนาญฯ โดยผลิตภัณฑ์ที่เป็นที่นิยมของผู้บริโภคนั้นประกอบด้วยผลิตภัณฑ์ดังนี้

  ผลิตภัณฑ์ Speedy Saving 10/2 ระยะเวลาเอาประกันภัย 10 ปี ชำระเบี้ยประกันภัยสั้นเพียง
  2 ปี ด้านเงินคืนสิ้นปี
  กรมธรรม์ที่ 1 รับเงินคืนร้อยละ 3 ของทุนประกันภัยเริ่มต้น สิ้นปีกรมธรรม์ที่ 2-10
  รับเงินคืนร้อยละ 6 ของทุนประกันภัยเริ่มต้น และสิ้นปีกรมธรรม์ที่ 10
  รับเงินคืนเมื่อครบกำหนดร้อยละ 200 ของทุนประกันภัยเริ่มต้น รวมรับเงินคืนตลอดสัญญาร้อยละ
  257 ของทุนประกันภัยเริ่มต้น

  ผลิตภัณฑ์ Big Bonus 12/6 ระยะเวลาเอาประกันภัย 12 ปี ชำระเบี้ยประกันภัยสั้น 6 ปี
  ด้านเงินคืนสิ้นปีกรมธรรม์ที่ 1 - 4 รับเงินคืนร้อยละ 8 ของทุนประกันภัยเริ่มต้น สิ้นปีกรมธรรม์ที่
  5 - 8 รับเงินคืนร้อยละ 10 ของทุนประกันภัยเริ่มต้น สิ้นปีกรมธรรม์ที่ 9 - 12
  รับเงินคืนร้อยละ 12 ของทุนประกันภัยเริ่มต้น และสิ้นปีกรมธรรม์ที่ 12
  รับเงินคืนเมื่อครบกำหนดร้อยละ 660 ของทุนประกันภัยเริ่มต้น รวมรับเงินคืนตลอดสัญญาร้อยละ
  780 ของทุนประกันภัยเริ่มต้น

  ผลิตภัณฑ์ธนชาตบำนาญ 85/60 (บำนาญแบบลดหย่อนภาษีได้) ระยะเวลาเอาประกันภัยถึงอายุ
  85 ปี ชำระเบี้ยประกันภัยถึงอายุครบ 59 ปี ให้ผลตอบแทนในรูปของเงินบำนาญรายปีทุกปี
  ร้อยละ 12 ของทุนประกันภัย ทุกวันครบรอบปีกรมธรรม์ที่ผู้เอาประกันภัยมีอายุครบ 60 - 85 ปี
  ตราบเท่าที่ผู้เอาประกันภัยยังคงมีชีวิตอยู่ รวมร้อยละ 312 ของทุนประกันภัย
  โดยรับรองการจ่ายเงินบำนาญ 20 ปี
  ผู้เอาประกันภัยสามารถนำเบี้ยประกันภัยที่ได้ชำระจริงสูงสุด 300,000 บาทต่อปี
  ไปหักลดหย่อนภาษีเงินได้บุคคลธรรมดา

  ผลิตภัณฑ์ธนชาตบำนาญ 90/5 (บำนาญแบบลดหย่อนภาษีได้)
  เป็นผลิตภัณฑ์ประกันชีวิตใหม่ล่าสุดที่มีระยะเวลาเอาประกันภัยถึงอายุ 90 ปี
  ชำระเบี้ยประกันภัยสั้นเพียง 5 ปี ให้ผลตอบแทนในรูปของเงินบำนาญรายปีทุกปี ร้อยละ 12
  ของทุนประกันภัยเริ่มต้น ตั้งแต่วันครบรอบปีกรมธรรม์ที่ผู้เอาประกันภัยมีอายุครบ 60 - 90 ปี
  ตราบเท่าที่ผู้เอาประกันภัยยังคงมีชีวิตอยู่รวมร้อยละ 372 ของทุนประกันภัยเริ่มต้น
  โดยจะได้รับความคุ้มครองตั้งแต่ปีกรมธรรม์ที่ 1 ถึงปีกรมธรรม์ที่อายุ 59 ปี คุ้มครองร้อยละ 250
  ของทุนประกันภัยเริ่มต้น โดยผู้เอาประกันภัยสามารถนำเบี้ยประกันภัยที่ได้ชำระจริงสูงสุด
  300,000 บาทต่อปี ไปหักลดหย่อนภาษีเงินได้บุคคลธรรมดา

-   ด้านผลิตภัณฑ์ประกันชีวิตกลุ่ม บริษัทได้จัดจำหน่ายผลิตภัณฑ์ให้เหมาะสมในแต่ละช่องทางการขาย
    อันประกอบด้วย ผลิตภัณฑ์ธนชาต Smile Car Plus + และธนชาต Smile Car Extra
    เพื่อคุ้มครองภาระสินเชื่อรถยนต์ผ่านช่องทางสินเชื่อเช่าซื้อรถยนต์ ผลิตภัณฑ์ธนชาต Smile
    Home และธนชาต Smile Home Plus+ คุ้มครองภาระสินเชื่อบ้านผ่านช่องทางสินเชื่อเคหะ
    ผลิตภัณฑ์ธนชาต Smile SME คุ้มครองภาระสินเชื่อ SME แก่เจ้าของธุรกิจ
    ผ่านช่องทางสินเชื่อ SME ผลิตภัณฑ์ธนชาต Smile Card คุ้มครองภาระสินเชื่อบัตรเครดิต
    นอกจากนี้ ยังมีการจำหน่ายผลิตภัณฑ์ประกันกลุ่มสำหรับสหกรณ์ออมทรัพย์ บริษัท และองค์กรต่าง
    ๆ อีกด้วย

แนวโน้มธุรกิจประกันชีวิตปี 2556 น่าที่จะยังคงสามารถเติบโตไปได้อย่างต่อเนื่อง
ถึงแม้อาจไม่ร้อนแรงเท่ากับปี 2555
เนื่องจากโครงการของรัฐบาลที่เป็นปัจจัยหนุนอย่างโครงการรถคันแรกและบ้านหลังแรกจนจบโครงการลง
แต่ถึงอย่างนั้นผลต่อเนื่องของโครงการรถคันแรก
จะยังคงเป็นปัจจัยกระตุ้นธุรกิจได้จนถึงไตรมาสแรกของปี 2556
จากการส่งมอบรถที่ได้จองไว้แล้วในโครงการดังกล่าว
สำหรับปัจจัยด้านเศรษฐกิจต่อธุรกิจประกันชีวิต ก็ไม่มีปัจจัยในทางลบที่รุนแรงมากระทบ
ถึงแม้ปัจจัยเศรษฐกิจต่างประเทศ
อย่างเศรษฐกิจในยูโรโซนยังไม่น่าที่จะกลับมาเติบโตปกติได้ในเร็ว ๆ นี้
แต่เศรษฐกิจของทั้งอเมริกาและจีนที่มีแนวโน้มที่สดใสมากขึ้นในปี 2556
จะเป็นปัจจัยหนุนที่กระตุ้นเศรษฐกิจภายในประเทศให้เติบโตต่อเนื่องไปได้
แม้จะมีความกังวลเรื่องการขึ้นค่าแรงขั้นต่ำทั่วประเทศเป็น 300 บาทอยู่บ้าง
แต่น่าจะเป็นปัจจัยบวกต่อธุรกิจประกันชีวิตมากกว่า นั่นคือ
จะช่วยกระตุ้นการใช้จ่ายของผู้บริโภคให้เพิ่มขึ้น
อันจะสนับสนุนธุรกิจประกันชีวิตทั้งทางตรงที่ผู้บริโภคบางส่วนจะมีเงินเหลือสำหรับการทำประกันชีวิตหรือประกันอุบัติเหตุส่วนบุคคล
และในทางอ้อมจากธุรกิจการประกันสินเชื่อประเภทต่าง ๆ และการประกันคุ้มครองภาระบัตรเครดิต
ดังนั้น จึงเห็นได้ว่าแม้ปี 2556 จะไม่มีปัจจัยส่งเสริมต่อธุรกิจประกันชีวิตโดยตรง
แต่ก็ไม่มีปัจจัยเสี่ยงที่สำคัญที่จะส่งผลกระทบต่อธุรกิจเช่นกัน
ประกอบกับการที่ช่องทางขายสำคัญในปัจจุบัน คือ ช่องทาง Bancassurance
ได้รับการสนับสนุนอย่างเต็มที่จากธนาคารคู่สัญญาของบริษัทประกันชีวิต
ก็น่าจะเป็นปัจจัยที่ประกันได้ว่า ปี 2556 ธุรกิจ
ประกันชีวิตจะยังคงสามารถเติบโตได้อย่างต่อเนื่องอีกปีหนึ่ง

บริษัท ประกันชีวิตนครหลวงไทย จำกัด (มหาชน)

ลักษณะผลิตภัณฑ์และบริการ

ประกันชีวิตนครหลวงไทย เป็นบริษัทประกันชีวิตในเครือธนาคารอีกบริษัทหนึ่ง
ให้บริการรับประกันชีวิตรายบุคคล ประกันชีวิตกลุ่ม ซึ่งเป็นหลักประกันในการออมเงิน
ให้ความคุ้มครองในชีวิตและสุขภาพ สำหรับบุคคล ลูกค้าสถาบัน และองค์กรทั่วไป

-   ด้านผลิตภัณฑ์ประกันชีวิตรายบุคคลของบริษัท มีผลิตภัณฑ์สะสมทรัพย์ ผลิตภัณฑ์ชั่วระยะเวลา
    และผลิตภัณฑ์ตลอดชีพ ดังนี้

  ผลิตภัณฑ์ SCI Life 20/10M ระยะเวลาเอาประกัน 20 ปี ชำระเบี้ยประกันเพียง 10 ปี
  ด้านเงินคืนสิ้นปีกรมธรรม์ที่ 1 - 19 รับเงินคืนร้อยละ 3 ของทุนประกันภัยเริ่มต้น
  สิ้นปีกรมธรรม์ที่ 20 รับคืนเมื่อครบกำหนดร้อยละ 150 ของทุนประกันภัยเริ่มต้น
  รวมรับเงินคืนตลอดสัญญาร้อยละ 207 ของทุนประกันภัยเริ่มต้น

  ผลิตภัณฑ์ Healthy Max ระยะเวลาเอาประกัน 5 ปี ชำระเบี้ยประกัน 5 ปี
  ให้ความคุ้มครองการเสียชีวิตจากทุกกรณี ทั้งเจ็บป่วยและอุบัติเหตุ
  พร้อมให้ความคุ้มครองด้านค่ารักษาพยาบาลทั้งกรณีเจ็บป่วยและอุบัติเหตุในฐานะผู้ป่วยใน
  โดยให้ความคุ้มครองชีวิตสูงถึง 100,000 บาท
  และให้ความคุ้มครองด้านค่ารักษาพยาบาลในวงเงินสูงถึง 200,000 บาทต่อครั้ง

  ผลิตภัณฑ์ Smile Life A90/10 ระยะเวลาเอาประกัน 90 ปี ชำระเบี้ยประกันเพียง 10 ปี
  ให้ความคุ้มครองการเสียชีวิตร้อยละ 100 ของทุนประกันภัยเริ่มต้น ตลอดอายุสัญญา
  รับเงินโบนัสชำระเบี้ยตรงร้อยละ 0.25 ของทุนประกันภัยเริ่มต้น สำหรับการชำระเบี้ยปีที่ 2 -
  10 รับเงินครบกำหนดสัญญาร้อยละ 100 เมื่ออายุครบ 90 ปี
  และสามารถเลือกซื้อสัญญาเพิ่มเติมได้ ไม่ว่าจะเป็นสัญญาเพิ่มเติมค่ารักษาพยาบาลรายวัน (HB)
  หรือสัญญาเพิ่มเติมคุ้มครองการเสียชีวิตและเจ็บป่วยจากโรคร้ายแรง (CI)

-   ด้านผลิตภัณฑ์ประกันชีวิตกลุ่มของบริษัท
    มีผลิตภัณฑ์ทั้งแบบที่ให้ความคุ้มครองชีวิตอย่างเดียวและแบบที่ให้ความคุ้มครองในด้านสุขภาพ

  ผลิตภัณฑ์ Smile Group Employee Benefit ให้ความคุ้มครองทั้งในเวลาทำงาน
  และนอกเวลาทำงาน
  โดยมีแบบประกันให้เลือกทั้งแบบที่ให้ความคุ้มครองชีวิตอย่างเดียวหรือแบบประกันที่ให้ความคุ้มครองด้านสุขภาพ
  และรับความคุ้มครองได้โดยไม่ต้องตรวจสุขภาพด้วยเบี้ยประกันอัตราเดียวทุกเพศและทุกอายุ

การตลาดและภาวะการแข่งขัน

  กลุ่มลูกค้าเป้าหมาย

กลยุทธ์ด้านการตลาดของประกันชีวิตนครหลวงไทย จะเน้นในการทำตลาดสำหรับลูกค้ารายเดี่ยว
และลูกค้าประกันกลุ่ม โดยบริษัทจะเน้นการขายผลิตภัณฑ์สุขภาพ สำหรับลูกค้า Middle-Upper
Income โดยสำหรับลูกค้าประกันกลุ่ม บริษัทจะเน้นการขายแบบสำเร็จรูป
โดยจะเน้นกลุ่มธุรกิจที่มีพนักงานอยู่ระหว่าง 10-50 คน ผ่านช่องทาง Bancassurance
ของธนาคาร

  ช่องทางการจำหน่าย

ประกันชีวิตนครหลวงไทย ดำเนินธุรกิจภายใต้กลยุทธ์ทางการตลาดหลากหลายช่องทางการขาย
เพื่อตอบสนองความต้องการทางด้านการเงินและความคุ้มครองได้อย่างครอบคลุมทุกกลุ่มลูกค้าเป้าหมาย
โดยช่องทางการขายของบริษัท ประกอบด้วย ช่องทางการขายผ่านธนาคาร (Bancassurance)
ช่องทางการขายทางโทรศัพท์ (Tele Marketing) และช่องทางการขายผ่านนายหน้านิติบุคคล
(Broker)

สำหรับแนวโน้มการทำธุรกิจในปี 2556
บริษัทได้ปรับเปลี่ยนกลยุทธ์โดยเพิ่มช่องทางการเข้าถึงลูกค้ากลุ่มเป้าหมาย
โดยเฉพาะช่องทางการขายผ่านทางโทรศัพท์ (Tele Marketing)
และช่องทางขายผ่านนายหน้านิติบุคคล (Broker) นอกจากนี้
ยังคงรักษาฐานลูกค้าเดิมให้สามารถใช้บริการให้มีความสะดวกรวดเร็ว เช่น
เพิ่มช่องทางการชำระเบี้ยประกัน เป็นต้น

ธุรกิจบริหารสินทรัพย์

ลักษณะผลิตภัณฑ์และบริการ

ธุรกิจบริหารสินทรัพย์ของกลุ่มธนชาต แบ่งกลุ่มได้ดังนี้

1. บริษัทบริหารสินทรัพย์ เอ็น เอฟ เอส จำกัด (“บบส. เอ็น เอฟ เอส”)
และบริษัทบริหารสินทรัพย์ แม๊กซ์ จำกัด (“บบส. แม๊กซ์”) ซึ่งบริษัทฯ ถือหุ้นโดยตรง
ประกอบกิจการรับซื้อหรือรับโอนสินทรัพย์ด้อยคุณภาพรวมทั้งหลักประกันของสินทรัพย์นั้น
จากสถาบันการเงินทั่วไปและสถาบันการเงินที่ปิดกิจการแล้ว
เพื่อนำมาบริหารหรือจำหน่ายจ่ายโอนต่อไป และประกอบกิจการอื่น ๆ
ที่เกี่ยวเนื่องตามที่ได้รับอนุญาตไว้ในประกาศกระทรวงการคลัง
หรือกฎหมายว่าด้วยบริษัทบริหารสินทรัพย์ หรือกฎหมายอื่นที่เกี่ยวข้อง

2. บริษัทบริหารสินทรัพย์ ที เอส จำกัด (“บบส. ที เอส”) ซึ่งถือหุ้นโดยธนาคารธนชาต
ได้จัดตั้งขึ้นเป็นการเฉพาะในการประกอบกิจการบริหารสินทรัพย์ด้อยคุณภาพที่รับโอนจากธนาคารนครหลวงไทยและธนาคารธนชาต
ทั้งสินเชื่อที่ไม่ก่อให้เกิดรายได้และทรัพย์สินรอการขาย เพื่อนำมาบริหารหรือจำหน่ายจ่ายโอน
รวมทั้งการขายทรัพย์สินรอการขายให้แก่บุคคลภายนอกที่สนใจทั่วไป

  การตลาดและภาวะการแข่งขัน

การบริหารจัดการทรัพย์สินดังกล่าวมีเป้าหมายหลักในการแก้ปัญหาหนี้ค้างชำระ
โดยพิจารณาถึงสถานะทางการเงินของลูกหนี้ ความสามารถในการชำระหนี้ของลูกหนี้
มีวัตถุประสงค์และนโยบายหลักในการบริหารหนี้ด้อยคุณภาพและฟื้นฟูคุณภาพลูกหนี้
โดยดำเนินการติดตามลูกหนี้เพื่อทำการปรับปรุงโครงสร้างหนี้
ให้ลูกหนี้สามารถชำระหนี้ได้ตามความสามารถที่แท้จริง และกลับเป็นสินเชื่อที่มีคุณภาพ
สำหรับการบริหารทรัพย์สินรอการขาย
รวมทั้งการขายทรัพย์สินรอการขายให้แก่บุคคลภายนอกที่สนใจทั่วไป
เพื่อให้เป็นไปตามกลยุทธ์การดำเนินงานที่วางไว้ได้อย่างมีประสิทธิภาพและสามารถแข่งขันกับคู่แข่งในตลาดอสังหาริมทรัพย์ได้
โดยได้มีการว่าจ้างที่ปรึกษาพิเศษด้านทรัพย์สินรอการขายไว้เป็นการเฉพาะ
เพื่อทำหน้าที่กำหนดราคาขายและบริหารทรัพย์สินขนาดใหญ่ที่มีมูลค่าสูง
รวมทั้งพิจารณาแต่งตั้งตัวแทนนายหน้าระดับมืออาชีพในการขายทรัพย์สินเหล่านั้น ด้วยการจัดทำ
Package ของทรัพย์สินให้มี Value-added เพิ่มขึ้น โดยประสานความร่วมมือกับกลุ่มบริษัทในเครือ
และเพิ่มช่องทางในการจัดจำหน่าย เช่น ผ่านนายหน้าหรือตัวแทน
จัดหาและติดต่อกับบริษัทที่ดำเนินการประมูลขายหลักทรัพย์ และผ่านเว็บไซต์ของกลุ่มธนชาต
รวมถึงการจัดหาสื่อที่มีประโยชน์ต่อการจำหน่าย เพื่อเข้าถึงกลุ่มเป้าหมายให้มากที่สุด

ธุรกิจลีสซิ่ง

ลักษณะผลิตภัณฑ์และบริการ

บริษัท ราชธานี ลิสซิ่ง จำกัด (มหาชน) (ราชธานีลิสซิ่ง)
ดำเนินธุรกิจการให้บริการสินเชื่อเพื่อเช่าซื้อและสินเชื่อเพื่อเช่าทางการเงิน
โดยมุ่งเน้นไปตลาดรถยนต์ที่บริษัทมีความชำนาญการเป็นพิเศษ อันได้แก่
รถยนต์ใหม่และเก่าเพื่อการพาณิชย์ หรือที่เรียกว่ารถบรรทุกขนาดใหญ่
รถยนต์มือสองประเภทรถยนต์ส่วนบุคคล และรถเฉพาะกิจ อาทิ รถเครน รถตัก รถแท็กซี่
รถจักรยานยนต์ขนาดใหญ่

นอกจากการให้บริการทางด้านสินเชื่อดังกล่าวข้างต้นแล้ว
บริษัทยังมีการให้บริการหลังการขายโดยการให้บริการต่อภาษีทะเบียนรถยนต์ ต่อกรมธรรม์ประกันภัย
รวมทั้งให้บริษัทนำรถยนต์ไปตรวจสภาพเพื่อการต่อภาษีรถยนต์ประจำปี
ซึ่งนอกจากจะเป็นการอำนวยความสะดวกให้กับลูกค้าแล้ว ยังเป็นการเสริมรายได้ให้กับบริษัท
รวมทั้งเอื้อประโยชน์ให้กับบริษัทในแง่ของการคุ้มครองทรัพย์สินของลูกค้าและป้องกันความเสียหายให้แก่บริษัทด้วย

การตลาดและภาวะการแข่งขัน

ในช่วงระยะเวลา 2 - 3 ปีที่ผ่านมา
ธุรกิจการให้เช่าซื้อรถยนต์มือสองเป็นธุรกิจใหม่ที่สถาบันการเงินต่าง ๆ
ให้ความสนใจและพยายามขยายตลาดอยู่ในปัจจุบัน
ทำให้ภาวะการแข่งขันในตลาดปัจจุบันอยู่ในระดับสูง
ซึ่งเห็นได้จากการลดลงของดอกเบี้ยและเงินดาวน์ อย่างไรก็ตาม
ธุรกิจเช่าซื้อรถยนต์มือสองและรถเฉพาะกิจทั้งหลายนี้เป็นธุรกิจเฉพาะที่ต้องอาศัยความเชี่ยวชาญและความชำนาญเป็นพิเศษในการดำเนินธุรกิจแตกต่างจากการให้สินเชื่อรถยนต์ใหม่
ซึ่งบริษัทได้ดำเนินธุรกิจทางด้านการให้เช่าซื้อสินเชื่อรถยนต์ประเภทเหล่านี้มาเป็นเวลานานนับแต่ก่อตั้งบริษัท
ประกอบกับบุคลากรของบริษัทเป็นผู้มีประสบการณ์สูงในตลาดรถยนต์มือสองทั้งในประเภทรถยนต์ส่วนบุคคล
รถยนต์เพื่อการพาณิชย์ และรถยนต์เฉพาะกิจ
ทำให้บริษัทจะยังคงความสามารถในการแข่งขันและขยายธุรกิจได้ตามเป้าหมายที่ได้วางไว้

การจัดหาผลิตภัณฑ์หรือบริการ

แหล่งที่มาของเงินทุน

แหล่งที่มาของเงินทุนของธนาคารธนชาตและบริษัทย่อย นอกจากจะได้จากเงินกองทุน ซึ่งได้แก่
ทุนที่ออกและเรียกชำระแล้ว ซึ่งในปี 2555 มีจำนวน 55,137 ล้านบาท
รวมสำรองตามกฎหมายและกำไรสะสมแล้ว
แหล่งเงินทุนที่สำคัญของธนาคารธนชาตยังได้จากแหล่งที่มาที่สำคัญอีก 2 แห่ง คือ

1. เงินฝาก ณ สิ้นปี 2555 มีจำนวน 698,372 ล้านบาท

2. เงินกู้ยืม จำนวน 78,149 ล้านบาท
แบ่งเป็นแหล่งเงินทุนที่ได้จากหุ้นกู้ด้อยสิทธิที่มีลักษณะคล้ายทุนเพื่อนับเป็นเงินกองทุนชั้นที่ 1 จำนวน
7,130 ล้านบาท หุ้นกู้ด้อยสิทธิที่มีลักษณะคล้ายทุน จำนวน 40,516 ล้านบาท หุ้นกู้ไม่ด้อยสิทธิจำนวน
11,072 ล้านบาท หุ้นกู้ระยะสั้นจำนวน 13,235 ล้านบาท ตั๋วแลกเงินจำนวน 4,930 ล้านบาท
และอื่น ๆ จำนวน 1,266 ล้านบาท

การจัดหาเงินทุน หรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ณ สิ้นปี 2555 ธนาคารธนชาตได้ให้กู้ยืมแก่บริษัทใหญ่ บริษัทย่อย
และบริษัทที่เกี่ยวข้องกันเฉพาะในกลุ่มธนชาต ดังนี้

1. บริษัท ธนชาตกรุ๊ป ลีสซิ่ง จำกัด (บริษัทย่อยของธนาคารธนชาต)

  ธนาคารธนชาตให้กู้ยืมแก่บริษัท ธนชาตกรุ๊ป ลีสซิ่ง จำกัด
  เพื่อใช้ในการให้เช่าซื้อรถยนต์ทุกประเภทตามนโยบายธุรกิจของกลุ่มธนชาต โดยในปี 2555
  ไม่มียอดเงินกู้คงค้าง ขณะที่สิ้นปี 2554 มียอดเงินกู้คงค้างจำนวน 353 ล้านบาท

2. บริษัท เนชั่นแนล ลีซซิ่ง จำกัด (บริษัทย่อยของบริษัท ธนชาตกรุ๊ป ลีสซิ่ง จำกัด)

  ธนาคารธนชาตให้กู้ยืมแก่บริษัท เนชั่นแนล ลีซซิ่ง จำกัด เพื่อใช้ในการให้เช่าซื้อทรัพย์สิน
  และให้เช่าทรัพย์สินแบบลีสซิ่ง โดยในปี 2555 ไม่มียอดเงินกู้คงค้าง ขณะที่สิ้นปี 2554
  มียอดเงินกู้คงค้างจำนวน 22 ล้านบาท

3. บริษัท ราชธานี ลิสซิ่ง จำกัด (มหาชน) (บริษัทย่อยของธนาคารธนชาต)

  ธนาคารธนชาตให้กู้ยืมแก่บริษัท ราชธานี ลิสซิ่ง จำกัด (มหาชน)
  เพื่อใช้ในการให้เช่าซื้อรถยนต์ทุกประเภทตามนโยบายธุรกิจของกลุ่มธนชาต โดยในปี
  2555ไม่มียอดเงินกู้คงค้าง ขณะที่สิ้นปี 2554 มียอดเงินกู้คงค้างจำนวน 7,867 ล้านบาท

4. บริษัทบริหารสินทรัพย์ ที เอส จำกัด (บริษัทย่อยของธนาคารธนชาต)

  ธนาคารธนชาตให้กู้ยืมแก่บริษัทบริหารสินทรัพย์ ที เอส จำกัด
  เพื่อใช้ในการบริหารสินทรัพย์ด้อยคุณภาพตามนโยบายธุรกิจของกลุ่มธนชาต โดยในปี 2555
  มียอดเงินกู้คงค้างจำนวน 6,060 ล้านบาท ลดลงจาก 9,822 ล้านบาท ณ สิ้นปี 2554

ยอดเงินกู้ยืมคงค้างแก่กลุ่มธนชาตดังกล่าวเป็นจำนวนทั้งสิ้น 6,060 ล้านบาท คิดเป็นร้อยละ 0.80
ของยอดเงินที่ให้กู้ยืมทั้งหมด ณ สิ้นปี 2555 โดยทั้งหมดเป็นการให้กู้ยืมเงินภายใต้การอนุญาตจาก
ธปท.